
UVOD 


Ljubav se ne sastoji u osjećaju da se ljubi, nego u 
htijenju ljubiti. Kada se hoće ljubiti, ljubi se; kada se 


boće ljubiti iznad svega, ljubi se iznad svega." 


Ja dođoh da život imaju, u izobilju da ga imaju (Iv 
9, 10). Zar ove Isusove riječi ne znače: došao sam vas 
učiniti sretnima? Je li onda njegov dolazak bio uzalu- 
dan za mnoge kršćane koji odaju dojam da ne znaju 
što je to sreća? Da ne bi bilo nikakve zabune oko ono- 
ga što je mislio drugom prilikom, kada ga Petar pita 
što će dobiti oni koji su pošli za njim, On odgovara: 
ne samo život vječni, nego stostruko već ovdje (Mt, 
19,27-19). Dakle svaki onaj koji uistinu slijedi Krista 
ima jamstvo da će njegov život sada na zemlji biti ne 
nekoliko puta, nego čak sto puta kvalitetniji, bolji i 
ljepši nego onima koji su ravnodušni ili ne vjeruju. To 
su postigli sveci i time su vidljivo privlačili i osvajali 
duše. Pred svakim od nas se stoga postavlja pitanje 





! CHARLES DE FOUCAULD, “Pismo Louisu Massignonu", u: 
ISTI, Opere spirituali. Antologia, Edizioni Paoline, Roma, 
1984, str. 723. 

kako sa svoje strane surađivati s tim Božjim naumom, 
koje prepreke treba otkloniti i kako im omogućiti da 
se ostvare u nama. Dakle, s pravom poznati duhovni 
pisac tvrdi: “Trebamo se brinuti i za najmanje poticaje 
duhovnoga života, jer Bog drži više do njih negoli do 
svih zanimanja i svih djela naravnoga života.“ 

Geslo Upoznaj samoga sebe! sažetak je i vrhunac 
grčke mudrosti i sedam ga je mudraca dalo upisati 
zlatnim slovima na pročelje Apolonova hrama u Del- 
fiju. Naizgled je lako provedivo, a zapravo veoma teš- 
ko jer smo skloni bježati od sebe i našem sebeljublju 
više odgovaraju poluistine i laži. “Ako, radi nagonske 
navezanosti duše na jednu manu koju ne želi ostaviti, 
odvraćam poglede iz straha da ne vidim previše; ako 
si hoću stvoriti izlike i isprike; ako slušam kukavičluk 
i tražim kompromise, neću nikad napraviti ispit. A 
ipak ovaj strah da se previše vidi, ovi nagoni da se vidi 
samo s jedne strane, zar nisu na neki način jedan pri- 
silni ispit? Zar to nije možda već jedna vrsta nedra- 
govoljnog pogleda, čija neugodna nepriličnost je za 
mene izvor gađenja i grižnje savjesti? Kada se osoba 
boji da će vidjeti previše, već previše vidi, radi lažnog 
mira. Oh, doista je mučnije podnositi ovaj neugodni 
ispit nego li se odlučiti baciti na nutrinu istinski i 





2 Louis LALLEMANT, MVauk o duhovnom životu, Verbum, Split, 
2003, str. 82. 

iskreni pogled koji istražuje i pročišćava!“ Odvažnost 
u ispitivanju sebe na kraju donosi velike rezultate. 
Samo sagledavši pravo stanje stvari, možemo znati 
što treba na sebi popraviti, na čemu graditi, ukratko, 
kako sobom gospodariti i ispravno se postaviti prema 
drugima. Međutim, za kršćane je otkrivanje istine o 
sebi još i neizmjerno više: način za upoznati Boga 
čiju sliku kao stvorenja nose u sebi.“ Štoviše, utvrđi- 
vanje vlastite grešnosti dozvoljava susret s vlastitim 
Otkupiteljem i Božjom milosrdnom ljubavi koja lije- 
či, podiže i krijepi, te daruje mogućnost započinjanja 
ispočetka. Zato je ona usko povezana i sa sakramen- 
tom pomirenja koji nam je ostavljen kao nepresušna 
kupelj oprosta i preporođenja. Vjernik tako nikada 
nije sam, nego je uvijek sa svojim Bogom: dok se is- 
pituje, kada se upoznaje, kada se prihvaća kakvim je i 
kada nastavlja svoj put. U usporedbi s poganstvom i 
cilj mu je bitno drugačiji jer samo ispitivanje ne služi 
nikakvom samoostvarenju koje u sebi krije tragični 
heroizam, nego je ponajprije u funkciji rasta ljubavi 
prema Bogu koja vodi u radost svetosti. U konačnici, 
svrha je dopasti se i ugoditi Bogu, a ne sebi. 


* E POLLIEN, La vita interiore semplificata, Edizioni San Pao- 
lo, Cinisello Balsamo (Milano), 1985", II, 8, 475 (str. 419- 
420). 

* Ova uloga ispita savjesti je posebno naglašena u Srednjem 
vijeku usp.: IRENEE NoyE, “(Examen de conscience.) Moyen 
Age et temps modernes", u: Dicfionnaire de Spiritualitć, vol. 
IV, II, Beauchesne, Paris, 1961, coll. 1814. 

Istina će vas osloboditi (Iv 8,32), poručuje Isus, što 
je poziv ne samo da se ne bojimo autentične spoznaje, 
već da za njom težimo i u njoj idemo do kraja. Preko 
nje imamo priliku izaći iz ropstva zabluda i ovisnosti 
i vratiti svoju slobodu bez koje nemamo svoga pravog 
dostojanstva. Još bitnije je da se Isus sam identificirao 
s istinom, što znači da je vjernicima otkrivanje isti- 
ne ujedno i prilika za osobno iskustvo Boga koji ih u 
tome prati, pomaže i djeluje kao Osloboditelj. Naše 
vrijeme raširenosti “grješnih struktura"i sve veće “dik- 
tature relativizma" izuzetno je potrebito takva cjelovi- 
tog rješenja. U taj kontekst treba smjestiti i ponovno 
otkrivanje ispita savjesti nakon što je neko vrijeme bio 
zaboravljen i, štoviše, odbačen kao suvišan. 

Svaki put, bez obzira koliko dug i zahtjevan, sa- 
stoji se od manjih dionica koje su, opet, sačinjene 
od pojedinih koraka. Njih se prati, vrjednuje i preko 
njih se uči, kako o putu, tako i o samom sebi. Da se 
ne bi ostalo samo na dobrim željama i konstatiranju 
onog što bi trebalo napraviti, valja se pitati i kako to 
konkretizirati. Crkva kao brižna majka, na temelju 
sv. Pisma i bogata iskustva koje se razvijalo od samih 
početaka, nudi nam dragocjeno pomagalo u duhov- 
noj vježbi koja se obično naziva ispit savjesti. Ona je 





5" Za važnost koju Biblija pridaje ispitu savjesti vidi: JAcQu- 
ES GUILLET, “(Examen de conscience) Dans la Bible", u: 
Dictionnaire de Spiritualitć, nav. dj., coll. 1799—1801. Oci 
se nastavljaju na Sv. Pismo i, u skladu sa potrebama svoga 

jednostavna jer se sastoji u iskrenoj provjeri i vrjed- 
novanju proživljenog u određenom periodu, ali vrlo 
učinkovita budući da, lišena rizika samodopadnosti, 
stalno aktualizira skrajnju svrhu. Zato je s pravom 
Katekizam Katoličke Crkve svrstava među svakodnev- 
ne vježbe obraćenja (br. 1435). Može se obavljati na 
različite načine i tu Crkva ostavlja posvemašnju slo- 
bodu svakome“ što je posebno značajno za laike čije 
su okolnosti života različite i promjenjive za razliku 
od redovnika. Ispit savjesti je preporučen ne samo 
svećenicima već, kao opće sredstvo posvećenja, svim 
vjernicima, bez obzira na razlike u sposobnostima 
i zvanjima, da budu zreli ljudi i kršćani.“ Razboriti 
duhovnik može povećati djelotvornost ove duhovne 





vremena, dodatno razvijaju ispit savjesti. Pri tom koriste 
stoičku baštinu u samoj tehničkoj izvedbi ali dajući joj novi 
duh tako da ispit savjesti od monologa postaje dijalog s Bo- 
gom objavljenim u Isusu Kristu vidi: JEAN-CLAUDE GUY, 
“(Examen de conscience) Chez les Pčres de VEglise", u: Dic- 
tionnaire de Spiritualitć, nav. dj., coll. 1801—1807. 

* Vidi npr. Luigi OLDANI, “(Esame di coscienza.) Pre- 
cetto e metodo“", u: Enciclopedia cattolica, Vol. V, Ente per 
PEnciclopedia Cattolica e per il Libro Cattolico, Citta del 
Vaticano, 1950, str. 530. 

"Već je Drugi Vatikanski sabor, iako indirektno obračajući 
se svečenicima (Dekret Presbyterorum ordinis, 18), ukazao 
na ispit savjesti kao prikladno sredstvo, svim vjernicima, za 
ostvarenje kršćanskog poziva (usp. A.J. MIRALLES GARCIA, 
“Examen de conciencia", u: Gran Enciclopedia Rialp, Vol. IX, 
Ediciones Rialp, Madrid, 1992, str. 621). 

vježbe. Posebno se takvo vodstvo preporuča skrupu- 
loznim i tjeskobnim osobama koje se lako zapletu u 
istraživanju grijeha i krivice. 

Sam naziv može izazvati određenu odbojnost i 
nerazumijevanje, u vremenu koje je opterećeno ne- 
gativnim predrasudama o kršćanstvu, i zato samoj 
vježbi treba pristupiti s još većom pomnjom da bi 
mogli otkriti njenu vrijednost. Pri tome treba imati 
u vidu da, iako metodološki može izgledati složen, 
taj dojam nestane kada se ima direktno osobno isku- 
stvo jer je ispit savjesti, prije svega, vježba koju treba 
prakticirati. 

U prošlosti je bilo određenih pretjerivanja i za- 
stranjenja kod obavljanja ispita savjesti koji se znao 
svesti na statističke obračune i birokratizirati. Me- 
đutim, danas je puno pogubnija činjenica da je ne- 
opravdano mnogim katolicima ispit savjesti postao 
potpuna nepoznanica iako ga je Crkva nastavila 
usrdno preporučivati. Kardinal Siri s pravom ukazuje 
na nužnu potrebu da se vjernike uči ispitu savjesti i 
da ga se prilagodi novim izazovima, prije svega jer je 
kod mnogih uništena sama ideja grijeha i stvorena 
takva pomutnja da nisu više u stanju ispravno rasuđi- 
vati“. Krivo je tražiti rješenje u kompromisu sa novim 





*  GIUSEPPE ŠIRI, Esame di coscienza pratico, Edizioni libreria 
arcivescovile, Genova, 1975, str. 15-16; 145-166. Nerazumi- 
jevanje je još očitije u odnosu prema istočnom grijehu gdje, 
kako konstatira _J. A. TETLow, “ne dolazimo nikad do du- 


10 


Uvod 





znanostima, poput psihologije, gdje se ispit savjesti 
svodi na puko naravno terapeutsko sredstvo. Kršćan- 
stvo, kako dobro ističu A. Capelletti i M. Caprioli, 
ne odbacujući ono što je vrijedno u tim pokušajima, 
“ističe vjerski, moralni i duhovni vidik" ispita savje- 
sti.? I na ovom području nam zato treba nova evan- 
gelizacija kako takozvani napredak i posuvremenje- 
nje ispita savjesti ne bi bio, zapravo, nazadak u kojem 
ćemo se ponovno vratiti na poganska shvaćanja koja 
je kršćanstvo davno nadišlo. U tom smislu je potreb- 
no, kako je to uspjelo učinio M. I. Rupnik, mnogim 
kršćanima iznova otkriti teološke temelje ispita sa- 
vjesti i osvijetliti njegovu ulogu i značaj u cjeloku- 
pnosti duhovnog života.!? 

Mnogi vide spontanost kao najbolju i gotovo je- 
dinu vodilju u moralnom i duhovnom životu, ali to 
je zabluda jer svaka ozbiljna stvar traži određenu dis- 
ciplinu i red. U tom smislu ispit savjesti omogućuje 





hovnog značenja istočnog grijeha u našem aktualnom živo- 
tu; za nas njegova istina predstavlja malo više od Plutonove 
orbite" (Lesame dei particolari. Lesame di coscienza secondo la 
tradižione ignaziana, Villa Santa Croce, San Mauro Torine- 
se, 2000, str. 27). 

? CAPPELLETTI, A. — CAPRIOLI, M., “Esame di coscienza", 
u: E. ANCILLI (ur.), Dizionario enciclopedico di spiritualita, 2, 
Citta Nuova, Roma, 1990, str. 903. 

19 MARKO IVAN RUPNIK, Lesame di coscienza. Per vivere da re- 
denti, Lipa, Roma, 2002. Hrvatski prijevod: IsTI, Ispit savje- 
sti. Da bismo živjeli kao otkupljeni, Teovizija, Zagreb, 2009. 

metodičan i sustavan rad na sebi, jasno, uz pomoć 
Božje milosti, i zato je danas to nužniji. Štoviše, ispit 
savjesti, u punoj osobnoj slobodi, također ide za što 
većim unaprjeđenjem odnosa s Bogom i s bližnjima 
tako da se sklad izgrađuje u svim svojim dimenzija- 
ma. Stoga, ako se ispravno shvaća i provodi, ova du- 
hovna vježba je izuzetno korisna i prijeko potrebna 
suvremenom čovjeku jer, s jedne strane, mobilizira 
njegove pozitivne potencijale, s druge strane, omo- 
gućuje konkretizaciju vjernu stvarnosti te osobnim i 
zajedničkim potrebama. Nasljedovanje Krista se tako 
od želje pretvara u zbilju punu blagoslova. 

Na Zapadu prosječno tek šestina kršćana redovi- 
to prakticira svoju vjeru primajući sakramente, a od 
tog broja opet tek jedan dio istinski teži suobličenju 
s Kristom. Ispit savjesti je, pak, za one kojima je sta- 
lo do obraćenja i duhovnog rasta. Zaključiti je da je 
na koncu vrlo malen broj osoba koji mogu ispravno 
shvatiti i koji bi se htjeli pravilno služiti ispitom sa- 
vjesti. Ako tome dodamo još da je pravo poznavanje 
sebe zahtjevno jer smo se skloniji baviti izvanjskim 
stvarima nego svojom nutrinom, koja je vrlo složena 
onda je jasno da će najvećem dijelu ljudi svaki oblik 
ispitivanja sebe biti stran i nepotreban. Ne bi bilo 
dobro da se s time pomirimo nego treba učiti kroz 
osobno iskustvo ispita savjesti pa ćemo moći i dru- 
gima pomoći da ga otkriju kao glavno sredstvo du- 
hovne obnove i izgradnje. Kao “vježba obraćenja" od 

praktičnih vjernika traži stalno obnavljanje vjernosti 
a mlake i daleke poziva na radikalnu promjenu. 

Božji sud je neminovnost svakome nakon smrti, 
na njemu ništa ne će ostati sakriveno i pravda će 
se istinski dijeliti. Kakav će to ispit biti za dušu, do- 
voljno govore Isusove riječi: “A kažem vam: za sva- 
ku bezrazložnu riječ koju ljudi reknu dat će račun na 
Dan sudnji" (Mt 12, 36). Koliko se takvih riječi skupi 
tijekom jednog života? Na stotine, tisuće, milijune.... 
A opet Bog o svakoj vodi brigu i za svaku će nam su- 
diti, što pokazuje kako nema malih ili nebitnih stvari. 
Stoga je poželjno, štoviše potrebno, da tijekom našega 
zemaljskog života dio pripreme za smrt i vječni sud 
bude i savjesno prakticirani ispit savjesti kao stalna 
skrb da naša ljubav bude stvarna.“ 

Kako bi ispit savjesti učinili dostupnijim što većem 
krugu ljudi, ovo djelo strukturirano je tako da jedno- 
stavno osvijetli smisao, zakonitosti i načine provedbe 
te ujedno bude što prikladnije za neposrednu upo- 
trebu. Teoretska objašnjenja su sažeta i donesena u 
obliku pitanja i odgovora katekizamskog tipa. Nakon 
njih, tamo gdje je to potrebno, daju se gotovi uzorci 
koji se mogu ili odmah primjenjivati kakvi jesu ili ih 
svatko može prilagođavati svojim potrebama i okol- 





"A.M. LANZ je tako mišljenja da ako se ispit savjesti obavlja 
“ozbiljno svaki dan da postaje također izvrsna priprava na 
smrt i Božji sud" ((Esame di coscienza.) Natura", u: Encic- 
lopedia cattolica, nav. dj., str. 529). 

nostima. Tako je dobiven ovaj priručnik, odmah pri- 
mjenjiv, koji olakšava osobni angažman, omogućuje 
stvarnu suradnju s Božjim djelovanjem i podupire 
zdravu ambicioznost. 

Neki su uzorci ispita preuzeti od sv. Ignacija, o. 
Rodrigueza i kardinala Sirija. Namjerno ih nismo 
htjeli prepričavati ili skraćivati, nego smo ih donijeli 
izvorno kako bi se ukazalo na bogatstvo i aktualnost 
koja se krije u našoj duhovnoj baštini te kako se, kao 
u slučaju kardinala Sirija, može biti moderan u kon- 
tinuitetu s naslijeđenim. Pri tome ne treba zabora- 
viti da ti tekstovi nekad pretpostavljaju jednu vjer- 
sku izgrađenost i stoga traže veći trud od početnika. 
Jednako tako, one stvari u sadržaju koje se odnose 
na redovnike treba prilagoditi svojim okolnostima i 
pozivu. 

Kod manuala duhovnosti navedene su stranice 
iz citiranih izdanja koja smo mi koristili a ujedno i 
brojčane oznake unutar samih djela preko kojih se 
navedena mjesta mogu pronaći i na drugim jezicima 
i izdanjima. Prilikom citiranja klasičnih duhovnih 
djela donose se, pak, samo njihove nutarnje ozna- 
ke a u završnoj bibliografiji se mogu naći podaci o 
korištenim izvornicima i hrvatskim prijevodima. 
Završna bibliografija uz citirana djela sadrži i ona 
kojima smo se najviše koristili i koja mogu dobro 
poslužiti za daljnje promišljanje i produbljivanje ove 
materije. Ilustracije za deset zapovijedi Božjih su od 

Giambattista Conti-a a preuzete su iz knjige La sto- 
ria sacra.“ 

Zahvaljujem svima koji su doprinijeli svojim sa- 
vjetima, dopunama i dobronamjernim kritikama da 
se unaprijedi kvaliteta i poboljša sadržaj ovoga rada. 
Posebno hvala ide gospodinu Borku Gunjači, za od- 
govarajuće fotografije, i gospođi Patrizia Roca za iz- 
bor ilustracija iz njene bogate kolekcije. 

Naslov je dan na osnovi slikovitog opisa ispita sa- 
vjesti koji daje sv. Franjo Saleški: “Kao što tambu- 
raš udara u jednu žicu za drugom, ovu nateže, onu 
popusti, pa tako složi sve, koje su rastrojene. Tako i 
mi moramo opipati žicu po žicu naše duše, ljubav, 
mržnju, želje, strah, ufanje, žalost, radost. Vidimo li, 
da ne će složno da zuje pjesmu slave Božje, a mi ih 
složimo uz milost Božju i po savjetu svoga duhovnog 
oca." Ispit savjesti, dakle, neka bude ugađanje duše 
kako bismo iz nje izvukli ono najbolje za što je ona 
stvorena. 





!2 Vol. XVI, Casa Editrice Cultura Religiosa Popolare, Viter- 
bo, 1249. 
15 FRANJO SALEŠKI, Fi/otea (Uvod u pobožni život), V, 7. 

Krštenje Isusovo, Svinišće, Desni oltar u župskoj crkvi Uznesenja BDM 





Općenito o ispitu savjesti 





I. OPĆENITO O ISPITU SAVJESTI 


Dakle, budući da je Gospodin dobar, dobar poglavito 
onima koji se u njega pouzdaju, prionimo uz njega, s 
njime budimo svom svojom dušom, svim svojim sr- 
cem i svom svojom snagom da tako budemo u njego- 
vu svjetlu i vidimo njegovu slavu i uživamo milost 
višnje ljubavi. K tome dobru upravimo dakle svoje 
duše, u njemu budimo i u njemu živima, uz njega 
prionimo. To nadilazi svaki um i svaku zamisao a 
pridaje nam vječni i trajni mir. A taj mir je iznad 


svakog zamišljanja i svakog našeg shvaćanja." 


1. NARAVI SVRHA 


Kada se kršćani najčešće susreću s ispitom savje- 


To se događa redovito prilikom priprave za is- 
povijed jer tada svatko ispituje svoju savjest kako bi 
došao do spoznaje počinjenih grijeha za koje se treba 





4 AMBROZIJE, Iz rasprave O bijegu od svijeta, Pogl. 6,36; 7,44; 
8, 45; 9, 52; CSEL 32, 192. 198-199. 204 ( Casoslov rimskog 
obreda, 11, Kršćanska sadašnjost, Zagreb, 1984, str. 146.) 

pokajati i zatražiti oproštenje u sakramentu pomire- 
nja. Isto tako, ispit savjesti se nalazi i u sklopu pokor- 
ničkog čina na početku svake svete Mise. 

Koje je značenje ispita savjesti? 

U pravom smislu riječi ispit savjesti je ponajprije 
dragovoljno odabrana duhovno-asketska vježba nuž- 
na za otkrivanje Božje ljubavi prema sebi i veliko- 
dušnu suradnju s istom. Između različitih ponuđenih 
metoda koje nude duhovni učitelji svatko može birati 
onu koja mu najviše odgovara i naknadno je prilago- 
đavati svojim potrebama. !? 

Koja je važnost ispita savjesti? 

Koliko je važan ispit savjesti, najbolje pokazuje 
činjenica da ga od davnine preporučaju duhovni pis- 
ci i crkveno učiteljstvo kao redovito i, svim kršćani- 
ma bez razlike, prikladno sredstvo postizanja punine 
svoga poziva, to jest svetosti.'* Dapače, sveci u njemu 
vide jednu od najvažnijih i najučinkovitijih duhovnih 
vježbi koju mi možemo učiniti s naše strane za posti- 





5 Vidi CAPPELLETTI, A. — CaAPRioLI, M., nav. dj., str. 905. 
Najproširenije metode za obavljanje ispita savjesti su ona sv. 
Ignacija Loyolskog, koje se ovdje uglavnom držimo, i ona 
koju nudi škola sv. Suplicija, gdje se ispitivanje stavlja u živi 
odnos s osobom Isusa Krista. 

"* Opširan povijesni pregled razvoja ispita savjesti donosi se u 
studiji RAZNI AUTORI, “Examen de conscience", u: Dicfio- 
nnaire de Spiritualitć, nav. dj., coll. 1789-1838. 

zanje napretka jer on podupire i upravlja svim dru- 
gima sredstvima rasta ako ga se dobro i vjerno čini.!7 

Koje su njegove koristi? 

Ispit savjesti pomaže da osobno upoznajemo 
Boga i sebe, posebno svoja ograničenja, i sazrijeva- 
mo u kršćanskom životu preuzimajući odgovornosti, 
kroteći požude, oslobađajući se zlih navika i razvija- 
jući krjeposti! 

Što je, zapravo, ispit savjesti? 

Ispit savjesti, shvaćen kao duhovna vježba, osob- 
ni je oblik introspekcije i molitve koji se događa uz 
Božju pomoć i u Njegovoj milosrdnoj nazočnosti. U 
njemu osoba, razmišljajući o vlastitom djelovanju, 
nutarnjem i vanjskom, nastoji iskreno i ponizno sa- 
gledati stanje svoje duše s ciljem da otklanja prepreke 
i pronalazi načine kako razvijati pravo zajedništvo s 
Bogom." Kao takav, po svojoj naravi i ciljevima razli- 
kuje se od samo izvanjski sličnih i nepotpunih praksi 
u drugim religijama i antičkim filozofskim školama, 





'" Usp. npr. ANTONIO Royo MARIN, Teo/ogia de la perfeccion 
cristiana, Biblioteca de autores cristianos, Madrid, 1988, III, 
2,4, 612 (str. 759). 

!5 Razloge u prilog ispita savjesti iscrpno donosi ALFoNzo 
RODRIGUEZ, Vježbaj se u savršenosti i kršćanskim krepostima, 
Vol. I, Tisak Petra Battare, Rijeka, 1905, 7, 1 (str. 261-263); 
7,11 (str. 285-287). 

9% “Toliko ćeš napredovati, koliko ćeš sama sebe nadvladati." 
(ToMA KEMPENAC, Masljeđuj Krista, 1, 25,11). 

poput pitagorejske i stoičke, gdje se koristi kao oblik 
psihološke samopomoći.“ 

Kako je ispit savjesti povezan s ljubavlju prema 
Bogu? 

Tko ima srčane probleme mora se podvrgnuti 
određenoj stezi gdje bitnu ulogu ima redovito mjere- 
nje tlaka koje pokazuje eventualne opasnosti po srce 
i u skladu s time zna kako se treba postaviti i što po- 
duzeti. Slično tomu, budući da se sav zakon sažimlje 
u zapovijed ljubavi, u kojoj se uvijek može više, ispit 
savjesti je pokazatelj kojim utvrđujemo koliko stvarno 
ljubimo i što je potrebno ispraviti i poboljšati. Doi- 
sta, kako ljubav nije, prije svega, pitanje osjećaja nego 
htijenja, tako uloženi napor sjećanja i razuma kod 
analize te volje kod donošenja odluke mobilizira na 
kraju cijelu dušu i daje joj priliku da daje i prima, svim 
svojim silama, ljubav. 

Što je nužno za dobar ispit savjesti? 

Kod obavljanja ispita savjesti nije dovoljno oslo- 
niti se samo na svoje snage, nego prije svega treba 
tražiti Božju milost. Treba ga stoga shvatiti kao jedan 
vid molitve, što je vidljivo, posebno na početku, kada 
se posvješćuje Božju prisutnost, zahvaljuje na pri- 
mljenim milostima i moli za pomoć, a jednako tako i 





*% Iscrpan prikaz o posebnostima ispita savjesti u antici i kod 
drugih religija vidi HAsso JAEGER, “(Examen de conscience) 
Dans FVantiquitć et les religions non chrćtiennes", u: Dicfio- 
nnaire de Spiritualitć, nav. dj., coll. 1790—1799. 

na kraju kada se zalječuju otkrivene rane pokajanjem 
i odlukom. Potrebno se vjerno držati vremena pred- 
viđena za ispit savjesti, ali i imati na umu da se on ne 
iscrpljuje samo u tome, nego je pozvan da oslonjen 
na te fiksne trenutke preraste u stalni stav budnosti u 
odnosu prema Bogu. 

Na što posebno treba obratiti pozornost kod is- 
pita savjesti? 

Naziv nas ne treba prevariti jer on samo želi uka- 
zati da je ispitivanje savjesti karakteristično za ovu 
duhovnu vježbu. Međutim, to nije i najbitnije u njoj. 
Prava svrha ispita savjesti je popravak i napredak duše 
što se ostvaruje preko istinskog sinovskog pokajanja i 
čvrste odluke, uz pomoć Božju, da se ubuduće ne gri- 
ješi. Zato tom posljednjem dijelu treba posvetiti veli- 
ku pozornost da se dobro učini i dvaput više vremena 
nego samom ispitivanju jer od njega zavisi snaga, učin- 
kovitost i uspjeh ove duhovne vježbe. Presudno je kod 
toga otkriti sebe kao osobno ljubljenog od Boga jer je 
to najveći pokretač i najveća snaga za promjenu.?! 

Kako se može ostvarivati napredak? 

Unatoč našoj ljudskoj slabosti koju će uvijek pra- 
titi pogrješke i nesavršenosti, možemo se boriti da 
pogrješaka bude manje ako ih je bilo puno, ako su 
bile velike, da se smanje i na kraju, da se ne ponavljaju 





2 Usp. M.I. Rupn1K, nav. dj., str. 70. 

uvijek iste.“ Svakako, naša preobrazba je proces koji 
traje doživotno jer “u svakom slučaju, za nas kršća- 
ne savršenstvo se ne sastoji u postizanju bezgrješne 
forme, nego u pashalnom otajstvu gdje zbog ljubavi 
sagorijevaju boli i trpljenja." 

Koji se preduvjet traži? 

Traži se ozbiljnost u razmišljanju i u odlučivanju, 
bar tolika kao ona koju pokazujemo u različitim vre- 
menitim poslovima kao što su ispiti, sklapanje poslo- 
va ili briga o tjelesnom zdravlju. Tko misli da nutar- 
nji život ne zaslužuje istu i još veću skrb, bolje da se 
ne upušta u ovu duhovnu vježbu jer mu lako može 
biti na štetu mjesto na korist. 

Što treba ispitivati kako bi se upoznalo stanje svo- 
je duše? 

Treba gledati glavno usmjerenje duše pazeći stal- 
no koliko je u njoj bila prisutna težnja za Bogom. 
Uz to također treba ispitivati i njena dobra svojstva i 
krjeposti kako bismo ih što više ojačali te loše sklo- 
nosti i mane kako bismo ih suzbijali. Svi ovi elementi 
zajedno daju nam cjelovitu sliku o duši unutar vre- 
menskog perioda koji pokriva ispit savjesti. 

Koji su oblici ispita savjesti? 

Prema njegovoj namjeni, odnosno prema opsegu, 
razlikujemo tri glavna oblika ispita savjesti: opći, po- 





2 A. RODRIGUEZ, nav. dj., 7,11 (str. 287). 
2 M.I. Rupnik, nav. dj., str. 80. 

jedinačni ili posebni i prigodni. Prva dva obavljaju se 
svakodnevno, a treći periodično, primjerice mjesečno, 
za vrijeme duhovne obnove, godišnje, za vrijeme du- 
hovnih vježbi ili pred nekom ključnom prekretnicom 
kad treba donijeti kakvu životnu odluku. Imamo ta- 
kođer i jednostavni ispit savjesti koji nije ništa drugo 
nego pojednostavnjeni oblik općeg i pojedinačnog 
pa može služiti kao njihova alternativa. 


2. RAZLIČITE PREPREKE 


Protiv čega se treba boriti u ispitu savjesti? 

Najveća zapreka koju treba otkloniti na putu do 
Boga je grijeh koji sveti Ignacije s pravom povezu- 
je s nezahvalnošću. Ako se radi o smrtnom grijehu, 
nužna je sveta ispovijed i najbolje je odmah pobuditi 
savršeno pokajanje, jer ne znamo kada nas smrt može 
iznenaditi, a duši treba vratiti što prije posvetnu mi- 
lost da bi mogla živjeti.“ Na ispite savjesti koji služe 
za duhovni rast redovito stoga spadaju laki grijesi i 
nesavršenosti koje, strogo gledano, nismo dužni ispo- 





* Glavne grijehe, kojih je sedam, iako često ulaze u kategoriju 
smrtnih grijeha, ipak se ne identificira automatski s njima, 
nego se jednostavno zovu “glavni" zato jer iz njih proistječu 
mnogi drugi (R. GARRIGOU-LAGRANGE, Las tres edades de la 
vida interior preludio de la del cielo, Vol. I, Ediciones Palabra, 
Madrid, 19855, str. 351-352). Dakle, grijesi se uvijek dijele 


samo na dvije grupe: teške ili smrtne i lake. 

vjedati.“ Ne treba podcijeniti ni jedne ni druge, već 
se treba s njima ozbiljno uhvatiti u koštac jer, kako 
kaže jedan duhovni učitelj, “sigurni smo da ne postoji 
neprijatelj toliko malen da, ako ga podcijenimo, nije 
tako moćan da nam naškodi".* Ako se pak čine svje- 
sno i namjerno, uzrokuju paralizu duhovnog života. 

Što su to laki grijesi? 

Nakon teških grijeha oni su najveće moralno zlo 
u usporedbi s kojim je bilo koje fizičko zlo, od bolesti 
pa do smrti, zanemarivo?“ Veza s Bogom nije preki- 
nuta i duša je živa, ali pogođena teškom bolešću. Po 
sebi je “prava uvreda protiv Boga, dragovoljni neposluh 
njegovim presvetim zakonima i velika nezabva/nost 
prema njegovim beskrajnim dobročinstvima....Io- 
liko je teška, doista, zloća jednog lakog grijeha kao 
uvrjede Bogu, da se ne bi trebao učiniti ni onda kada 
bi s njime mogli izbaviti sve duše iz čistilišta i još 
zauvijek ugasiti pakleni oganj". 





5 Dobro je prilikom ispovijedi razlučiti kada se radi o lakom 
grijehu, a kada o nesavršenosti, drži sv. Franjo Saleški, ali 
treba biti realan i imati na umu da to samo rijetki uspijevaju, 
tek svaki stoti, i stoga se od ostalih to ne traži jer samo stva- 
ra pomutnju (FRANCESCO DI SALES, Trattenimenti spirituali, 
Paoline, Milano, 2000, str. 458-459). 

* Luis DE GRANADA, Gvida dei peccatori, Edizioni Ares, Mila- 
no, 1993, str. 459 

2 A. Royo MARIN, nav. dj., III, 1, 1, 200 (str. 286-287). 

2 Isro, Ill, 1,1, 203 (str. 288) vidi i ADOLPHE TANQUEREY, 
Compendio de Teologia Ascćtica y Mistica, Ediciones Palabra, 

Kako razlikujemo lake grijehe? 

Djelimo ih u dvije grupe.* U prvu grupu spadaju 
oni koji se događaju iz nehaja i s/abosti i ako se protiv 
njih borimo, nastojeći ih umanjiti i u tome ne popu- 
štamo malodušnosti, uzrokuju malu štetu nadnarav- 
nom životu duše. Drugu grupu tvore laki grijesi koji 
se čine b/adnokrvno, s punom sviješću da se to Bogu 
ne sviđa, i uz potpuni pristanak, i oni su prava opa- 
snost jer su nepremostiva prepreka na putu svetosti. 

Koji su učinci dragovoljnog i čestog lakog grijeha? 

U ovom životu nas lišavaju mnogih milosti, uma- 
njuju žar ljubavi i senzibilnost prema Bogu, otežavaju 
prakticiranje krjeposti i uzrokuju mlakost te nas na 
koncu predisponiraju za teške grijehe. U budućem su 
životu, pak, uzrok čistilišnih muka, koje daleko nadi- 





Madrid, 1990?, 725-730 (str. 392-393). 

2 Vidi npr. A. TANQUEREY, nav. dj., 263-264 (str. 153-154). 

9 “Ali od vrlo svjesnog grijeha, bez obzira koliko malen bio, 
neka nas Bog oslobodi. Toliko više što nema govora o maloj 
stvari pošto je protiv jednog tako velikog Veličanstva i kojeg 
vidimo da nas gleda! Ovo meni izgleda da je grijeh i preveć 
svjesno počinjen kao kod onog koji kaže: “Gospodine, iako 
vam to teško pada, ipak ću to učiniti; vidim da to vidite i 
znam da to nećete i to shvaćam; ali želim radije ići za mo- 
jim kapricom i željom nego li za vašom voljom." I da se u 
stvarima te vrsti radi o malenkosti, meni se to ne čini bez 
obzira kako lagan bio grijeh, nego je u pitanju mnogo i vrlo 
mnogo." (TEREZA AVILSKA, Puž savršenosti, 41,3). 


27 


Ugađanje duše 





laze bilo koje ovozemne patnje, i smanjuju nebesku 
slavu.?! 

Kako se treba postaviti prema dragovoljnom la- 
kom grijehu? 

Treba se moliti Bogu da nam udijeli milost da ga 
zamrzimo i da možemo nasljedovati svece koji su bili 
spremni radije umrijeti negoli počiniti makar jedan 
takav grijeh. 

Kako dijelimo nesavršenosti? 

Nesavršenosti po sebi nisu grijeh, nego manjak 
dobra potrebnog za napredak.** Ipak, treba ih izbje- 
gavati jer ih najčešće prate laki grijesi. Nebotimićne 
nesavršenosti po sebi nisu problem, naprotiv, preko 
njih otkrivamo naše loše sklonosti koje se postupno 
ispravljaju jačanjem duhovnog života. Fložimične ne- 
savršenosti su puno ozbiljnija stvar, posebno ako se 
radi o navikama, jer premda su posljednja i najmanja 
zapreka na putu savršenstva, bez obzira koliko bile 
male ipak priječe duši da poleti i potpuno se suobliči 
Božjoj volji.? 





3 Na štetnost lakih grijeha, posebno kod duhovnih osoba, 
ukazuju mnogi pisci. Vidi npr.: L. LALLEMANT, nav. dj., str. 
75-77; A. Royo MARIN, nav. dj., 111, 1, 1,204 (str. 290-291); 
A.TANQUEREY, nav. dj., 729-735 (str. 393-396). 

32 Detaljnije o nesavršenostima i o njihovom moralnom vrjed- 
novanju usp. A. Royo MARIN, nav. dj., IL, 2, 159 (str. 210- 
212); III, 1,1, 206 (str. 292-297) 1 F. POLLIEN, nav. dj., 111,2, 
144-156 (str. 140-150). 

3 IVAN OD KRiža, Uspon na goru Karmel, 11,4. 

Kako se treba boriti protiv hotimičnih nesavrše- 
nosti? 

Protiv njih se treba boriti odlučno i neumorno, 
usavršavajući stalno sve više čistoću nakane i veliko- 
dušno težeći za potpunom preobrazbom u Kristu u 
kojoj će nestati naši ljudski egoizmi. Kod ispita treba 
gledati koliki je stupanj hotimičnosti te tražiti uzrok. 

Koja je smetnja na početku ispita savjesti? 

Ispitivanje samoga sebe uvijek se sudara s vlasti- 
tom taštinom i sebeljubljem. Taj otpor, često nesvije- 
stan, a posebno jak kod započinjanja, treba pobijediti 
odlukom o obavljanju koja se ne dovodi u pitanje i 
radom koji će biti energičan i zauzet, a istodobno i 
ustrajan.“ 

Koja je glavna prepreka ispitu savjesti? 

Glavna prepreka je naša sklonost nemaru, popu- 
štanju i lijenosti u duhovnom životu, što se onda oči- 
tuje u statičnosti i stagnaciji. Tamo gdje prestaje pravi 
život, počinje životarenje ili polagano umiranje. Tako 
je iu duhovnom životu koji, ako ne ide naprijed, ide 
unazad. U odnosu s Bogom upada se u rutinu i ne 
traži se više. U odnosu prema sebi želi se ostati na 
postignutom u duhovnom životu zaboravljajući da se 
uvijek može napredovati u kakvoći, ako već ne treba 





% “Bolesti, bilo tjelesne, bilo duševne, dolaze na konju i trkom, 
a odlaze pješice i lagano. Treba se stoga, Filotea, latiti posla 
srčano i strpljivo" (F. SALEŠKI, Filotea, 1, 5). 

u količini. U odnosu s bližnjima ljubav se ograničava 
na stečene dobre navike, a ne izgara se više u revnosti 


za duše. 

II. OPĆI ISPIT SAVJESTI 


“Znaj sa sigurnošću da kad bi čovjek vidio što sobom 
nosi samo jedan grijeh, radije bi izabrao da bude živ 
bačen u užarenu peć nego da podnosi u sebi grijeh. 
Da je sve more vatra, za pobjeći od grijeha čovjek bi 
se odmah bacio u njega sve do najvećih dubina ine bi 
nikada izlazio kada bi znao da će izvan njega u sebi 
imati grijeh. Kad bi čovjek znao što mora trpjeti na- 
kon što je umro u nesretnom stanju grijeha, sigurna 
sam da bi iz straha od toga dopustio radije da bude 
izrezan na komadiće, i radije bi da bude rezan na 
komadiće do konca svijeta, kad bi to bilo moguće, nego 
li učiniti samo jedan grijeh. Ali Bog ne želi da čovjek 


ix straba odbaci zlo, nego samo zbog ljubavi, te mu 


ne dopušta da vidi taj strašni prizor.?* 


Što je to opći ispit savjesti? 

Opći ispit savjesti je onaj koji se obavlja na kra- 
ju dana, u pravilu prije večernje molitve, kako bi se 
dobila jasna slika o tome kako smo proživjeli pro- 


tekli dan, to jest kako ga Gospodin vidi. Takav je 





5 Sv. KATARINA ĐENOVSKA, Rasprava o čistilištu, “Sav tvoj", 
Zagreb, 2002, str. 12. 

predviđen i u Časoslovu, službenoj molitvi Crkve, 
na početku Povečerja koje se moli prije odlaska na 
počinak. 

Od čega se sastoji? 

"Tri su glavna dijela. 

Uvodni koji tvore tri susljedne radnje: staviti se 
u Božju prisutnost, zahvaliti mu na primljenim do- 
bročinstvima toga dana i zamoliti ga za pomoć kod 
ispitivanja koje se spremamo poduzeti. 

Središnji je prisjetiti se što smo sagriješili i zašto, 
pazeći posebno na to da se otkrije korijen i uzrok gri- 





jeha. 

Završni je pokajanje, koje popravlja počinjeno zlo, 
nakon kojeg se donosi konkretna i odmah primje- 
njiva odluka kako, uz Božju pomoć, napredovati u 
dobru. 

Njegov sadržaj možemo sažeti u tri pitanja: što 
sam učinio dobro? što sam učinio loše? što mogu uči- 
niti bolje? 

Koliko traje? 

Nije dobro da traje predugo, a niti prekratko. U 


pravilu, može biti dovoljno nekoliko minuta za samo 





ispitivanje, a dvostruko vremena za dva druga dije- 
la. IDDakle sveukupno od pet do maksimalno petnaest 
minuta. Obično, što se osoba slabije poznaje, treba 
joj više vremena, a to znači da početniku treba više 
vremena, a kada se uhoda, manje. 

Zašto se najviše vremena koristi za uvodni i za- 
vršni dio? 

Kao molitva, ispit savjesti je dijalog i zato je nužno 
početi s posvješćivanjem Božje prisutnosti i u svakoj 
etapi ispita računati i oslanjati se na Božju pomoć. 
Zahvalnost nam stavlja pred oči ono što Bog čini 
svaki dan za nas i omogućuje da nas tako osvaja otaj- 
stvo Njegove ljubavi iz čega kao odgovor naše ljubavi 
dolazi istinsko pokajanje i popravak. 

Kako se obavlja sam ispit? 

Prolazimo kratko sjećanjem kroz naše nutarnje 
i vanjske čine toga dana. To može biti preko neko- 
liko općih pitanja (npr.: “što sam učinio za Krista? 
što radim za Krista? što treba da odsada učinim za 
Krista?"37; kakav je bio odnos prema Bogu? kakav 
je bio odnos prema bližnjemu? kakav je bio odnos 
prema samome sebi?; misli?, riječi?, djela?, propusti?) 
prateći kronološki slijed dana od jutra do večeri ili 
preko posebno napravljene sheme po vlastitoj mjeri. 
Osnovno je utvrditi gdje nam je bilo srce kako bi se u 
svemu moglo tražiti, pronalaziti i ljubiti Boga. 





% Špidlik sa žaljenjem primjećuje da tumači svetog Ignacija 
olako i površno shvaćaju zahvalnost kod ispita savjesti (To- 
MAŠ ŠPIDLIK, I 'gnazio di Loyola e la spiritualita orientale. Gu- 
ida alla lettura degli Esercizi, Edizioni Studium, Roma, 1994, 
str. 100). 

7 IGNACIJE LoyoLskI, Duhovne vježbe, br. 53. 

Moguće ga je vršiti na razne načine, ali je poželjno 


da se pri tome zadrži jednostavnost i fleksibilnost.3? 


Koje su glavne napasti kod ispita savjesti? 
Ispit savjesti je samo sredstvo pa ga tako treba i 


vrjednovati. Postoji napast da ga se shvati formali- 


stički ili kao neko sitničarsko moraliziranje. Zato tre- 


ba držati stalno na pameti da mu je cilj rasti slobodno 


u 


ljubavi prema Bogu otkrivajući i progresivno pri- 

Postoji mnogo kvalitetnih djela u kojima je različito razra- 
đen ispit savjesti, zavisno od okolnosti i potreba. Spomenut 
ćemo kao primjer samo neke: P. BERTRAND, /'irai vers mon 
pere. Examen de conscience, Ed. Tequi, Le Roc Saint-Michel, 
1986; SALVATORE MARIA BorTTARI, 1/ quotidiano esame di 
coscienza: un buon termometro spirituale, Scuola salesiana del 
libro, Catania, 1965; OrTAVIO MARCHETTI, Zsami di cos- 
cienza per il clero, La Civilta Cattolica, Roma, 1953; WAL- 
TER SIERP, Dje ždgliche Gewissenserforschung: Belehrungen u. 
Gebete, J. Schnell, Warendorf, 1926; Dron1G1 SPANU, Guida 
allesame di coscienza secondo il metodo di sant'lgnazio, AdP- 
Apostolato della Preghiera, Roma, 2006; KLEMENS TILMA- 
NN, Geuwissenserforschung nach Worten Christi, Verl. Veritas, 
Wien - Linz — Passau, [19]64; JEAN TRIOLLET, Examen de 
conscience, Bloud et cie, Paris, 1930. Vrjedni su i pokušaji 
izravnog povezivanja ispita savjesti sa Evanđeljem (vidi: F. 
MARDUEL, Examen de conscience selon 1 'Evangile, Editions 
Xavier Mappus, Le Puy, 1960), njegova posuvremenjivanja 
(usp.: LOUIs-JosEPH LEBRET - THoMAS SUAVET, Rajeunir 
IVexamen de conscience, Ed. Ouvrieres, Paris, 1952) i produ- 
bljivanja kao što to čini M. I. RuPNIKA koji ga smješta u 
njegov teološki i duhovni kontekst (nav. dj., str. 83-88) te 
daje prijedlog i za one koji su se udaljili od živog iskustva 
vjere (IsTO, str. 88-93). 

hvaćajući Božji naum za naš život. Suprotna napast 
je da se posve odbaci ispit savjesti kao nepotreban, 
zbog čega je bitno čuvati poniznu svijest da smo ljudi 
koji radi svoje slabosti trebaju konkretna pomagala u 
borbi za svoje potpuno ostvarenje u Bogu. 

U čemu se sastoji njegova djelotvornost? 

Ako se ozbiljno obavlja, kako samo ispitivanje, 
tako i pokajanje i odluka o popravku, drži nas bud- 
nima i odvraća od sutrašnjega grijeha, a preko svijesti 
da dolazi navečer djeluje u tom smislu već i tijekom 
istog dana. Uz to nam pomaže da spremno popra- 
vimo pretrpljenu štetu, sprječava da se u nama zlo 
proširi i utvrdi te konačno uređuje sav duhovni život 
u skladu s Božjom voljom. 

Je li poželjno zapisivati rezultate općeg ispita sa- 
vjesti? 

Jest, i to zbog sljedećih razloga: zapisivanje nam 
pomaže da pomnije obavimo ispit savjesti; daje bo- 
lji uvid kako nam se odvija nutarnji život; olakšava 
pripravu za ispovijed i duhovni razgovor*. Međutim, 
nije prijeko potrebno. Naime, ako vidimo da smo u 
stanju u kojem nam zapisivanje smeta u duhovnom 
Životu, treba od njega odustati. 





9% Već sveti Ivan Klimak spominje da je vidio kod monaha 
kako su zapisivali na jednu pločicu, obješenu o pojas, loše 
misli toga dana kako bi ih mogli naknadno očitovati svom 
duhovniku (GIovaNNI CLIMACO, La scala del paradiso, Citta 
Nuova, Roma, 1989, str. 91 /PG 88, 702D/) 


37 


Ugađanje duše 





Kada bilježiti ono što smo pronašli? 

Najbolje je da se svake večeri, za vrijeme samog 
ispita savjesti ili odmah nakon njega, u posebnoj bi- 
lježnici zapišu rezultati do kojih smo došli. Najpri- 
kladnije je sastaviti osobnu shemu pitanja, poput, pri- 
mjerice, one koja se donosi u nastavku, a eventualne 
druge grijehe i manjkavosti dopisati odvojeno. 

Kojih se kriterija treba držati? 

Na početku treba uzeti malo točaka oko kojih 
ćemo se ispitivati, a ni kasnije ih nije dobro stavljati 
previše, nego držati mjeru koja odgovara vremenu od 
nekoliko minuta koliko traje ispit. Točke se određuju 
prema vlastitim potrebama i prednost se daje bitni- 
jem. 

Na koji način voditi evidenciju? 

Kao primjer može poslužiti sljedeće: obavljenu 
vježbu označimo znakom plus (+); ono što smo za- 
nemarili iz lijenosti označimo znakom minus (-); za 
nehotičnu pogrješku upišemo nulu (0). Vježbanje u 
krjepostima označimo brojevima, zavisno koliko smo 
puta učinili čin koji odgovara toj krjeposti. Dobiveni 
rezultat je samo pomoć za bolje razumijevanje onoga 
što se događa u nutrini i ne treba mu pridavati nika- 
kvo veće značenje. 

2. OPĆI ISPIT SAVJESTI DA SE ČOVJEK OČISTI I 
BOLJE ISPOVJEDI“ 


Pretpostavljam da su trojake misli u meni, i to: 
jedna moja vlastita, koja potječe od moje slobodne 
volje i htijenja; a druge dvije što dolaze izvana: jed- 


na od dobroga, a druga od zla duha. 


1. O mislima 

Dva su načina kako da steknemo zaslugu kad 
nas izvana saleti koja zla misao. 

Prvi. Dođe, na primjer, misao da počinim smrt- 
ni grijeh, ali joj se odmah oduprem pa je svladam 
i odbijem. 

Drugi. Drugi je način da steknem zaslugu kad 
mi dođe ta ista zla misao pa joj se oprem, no ona 
opet i opet nasrće, a ja se neprestano odupirem, sve 
dok pobijeđena ne odstupi. Taj je drugi način za- 
služniji od prvoga. 

Lakim se grijehom sagriješi kad nekoga napad- 
ne ista misao uz koju, kad bi pristao, sagriješio bi 
smrtno, i on kao da prisluškuje zaustavivši se kod 
nje koji tren ili dopustivši neku sjetilnu nasladu, ili 
pokazavši neki nemar pri odbijanju takve misli. 





“Pod ovim nazivom ga donosi sveti Ignacije i od njega je 
ovdje u cijelosti preuzet uz razliku što su ispušteni brojevi 
kojima autor pravi podjele u tekstu kako bi se olakšalo či- 
tanje (IGNACIJE LoyoLsKI, Dubovne vježbe, br. 32-43). 

Na dva se načina griješi smrtno. 

Prvi je kad čovjek pristane na zlu misao s odlu- 
kom da poslije sagriješi kao što je pristao ili da bi je 
htio djelom izvršiti kad bi se to moglo. 

Drugim se načinom sagriješi smrtno kad se 
samim djelom izvrši onaj grijeh. I takav je grijeh 
veći s tri razloga: prvo, jer dulje traje; drugo, zbog 
snažnijeg djelovanja; treće, zbog veće štete za obje 
osobe. 


2. O riječima 

Ne valja se kleti ni Stvoriteljem ni stvorenjem, 
osim za istinu, u potrebi i s dužnim počitanjem. 
Ne smatram potrebom kad se koja god istina za- 
kletvom potvrdi, nego samo kad se radi o važnoj 
stvari za korist duše ili tijela ili vremenitih dobara. 
Počitanjem zovem kada čovjek pri spomenu imena 
svoga Stvoritelja i Gospodina doista misli i pazi na 
čast i na poštovanje koje mu duguje. 

Treba upozoriti: premda u ispraznoj zakletvi 
više griješimo kunući se Stvoriteljem nego stvore- 
njem, ipak je na doličan način, tj. za istinu, u potrebi 
i s dužnim počitanjem, teže zakleti se stvorenjem, 
nego samim Stvoriteljem, i to s ovih razloga: 

Prvo. Kad se mislimo zakleti kojim stvorom, 
sama ta volja da imenujemo stvorenje ne će nas 
učiniti toliko budnima i pozornima da reknemo 
istinu ili da je u slučaju potrebe potvrdimo zakle- 


41 


Ugađanje duše 





tvom kao kad hoćemo da spomenemo ime Gospo- 
dina i Stvoritelja svih stvari. 

Drugo. Kad se kunemo stvorenjem, nije tako 
lako iskazati Bogu dužno štovanje i čast kao kad 
se kunemo Stvoriteljem i Gospodinom, spomi- 
njući njegovo sveto ime. Sama, naime, nakana da 
spomenemo ime Boga i svoga Gospodina, ulijeva 
već od sebe više štovanja i počitanja nego želja da 
spomenemo ime kojega stvora. Stoga se lakše do- 
pušta savršenima da se zaklinju stvorenjem nego 
nesavršenima. Savršeni, naime, zbog postojana 
razmatranja i prosvijetljenosti razuma mogu više 
nego drugi razmišljati, promatrati i gledati kako 
je Bog i naš Gospodin u svakom stvorenju svojim 
biti, nazočnošću i svojom moći. I tako, zaklinju- 
ći se stvorenjem, oni su sposobniji i raspoloženiji 
iskazati dužno poštovanje i počitanje Stvoritelju i 
Gospodinu nego nesavršeni. 

Treće. Ako se netko često kune stvorenjem, više 
se je kod nesavršenih bojati idolopoklonstva nego 
kod savršenih. 

Ne valja izustiti nijedne isprazne riječi, što zna- 
či da ne reknemo ništa što nije od koristi ni meni 
ni kome drugome, niti je namijenjeno takvoj svrsi. 
Stoga, kad god što govorimo što je doista od koristi 
ili imamo nakanu da koristi bilo duši, vlastitoj ili 
tuđoj, bilo tijelu, bilo vremenitim dobrima, nikad 
to nije isprazno, pa makar govorio tko o stvarima 


42 


Opći ispit savjesti 





koje su tuđe njegovu staležu, kao, na primjer, kad 
bi redovnik govorio o ratovima ili o trgovačkim 
poslovima. Nego u svemu što se reklo ima zasluga 
ako se govor valjano usmjeri, a grijeh je ako se zlo 
upravi ili uludo iznosi. 

Ne valja govoriti ništa što bi iznijelo na loš glas 
i ne valja mrmljati, jer ako otkrivam tuđi smrtni 
grijeh koji nije javno poznat, griješim smrtno, ako 
pak otkrivam laki, lako. Otkrijem li pogrješku, time 
očitujem i svoju vlastitu. Ima li, pak, netko na umu 
plemenitu svrhu, onda smije govoriti o grijehu ili o 
pogrješci bližnjega na ova dva načina: 

Prvi je slučaj kad je grijeh već poznat javnosti, 
kao kod javne bludnice, ili kod javne presude ili 
kod javne zablude koja truje duše s kojima se do- 
lazi u doticaj. 

Drugi je slučaj kad se tajni grijeh otkrije drugoj 
osobi kako bi ona pomogla grješniku da se popravi, 
ako se bar nekako naslućuje i vjerojatno očekuje da 
će mu drugi moći pomoći. 


3. O djelima 

Imajući pred očima deset zapovijedi Božjih, 
kao i zapovijedi svete Crkve i uredbe poglavara, sve 
je grijeh što netko djelom učini protiv toga troga, 
i to veći ili manji, prema njihovoj većoj ili manjoj 
važnosti. U uredbe, pak, poglavara ubrajam npr. 
papinske križarske bule i druge oproste, kao npr. 

one za mir koji se običavaju izdavati uz uvjet da se 
primi sakramenat pokore i sv. pričesti — tom se pri- 
likom, naime, nemalo griješi ili time što se drugima 
daje povod da rade protiv toga ili se djeluje protiv 
tih tako svetih poticaja i naredaba naših poglavara. 


4. Način općeg ispita savjesti sadržava pet to- 
čaka: 

Prva točka: zahvali Bogu, našemu Gospodinu, 
za primljena dobročinstva. 

Druga točka: moli za milost da upoznaš svoje 
grijehe i da ih odstraniš. 

Treća točka: traži račun od sama sebe, počevši od 
časa kad si ustao pa do ovoga ispitivanja savjesti, od 
sata do sata, od razdoblja do razdoblja, i to ponaj- 
prije o misli, onda o riječi, onda o djelu, istim onim 
redom kako je to rečeno za poseban ispit savjesti. 

Četvrta točka: moli Boga, našega Gospodina, da 
ti oprosti tvoje postupke. 

Peta točka: odluči da ćeš se s njegovom milošću 
popraviti. Oče naš. 


3. KRATKI ISPIT 


1. “Ljubi Gospodina Boga svoga svim srcem svojim, i 
svom dušom svojom, i svim umom svojim." (Mt 22,37) 
- Jesam li molio redovito i sabrano? 

- Jesam li se sjetio Boga preko dana prikazujući mu 
svoj rad, zahvaljujući mu, utječući mu se sa sinovskim 
pouzdanjem? 

- Jeli moja glavna težnja bila za Bogom? 

- Jesam li imao nekih ljudskih obzira u ispovjedanju 
vjere? 


2. “Ljubite jedni druge kao što sam ja vas ljubio." (Iv 
15, 12) 

- Jesam li se ponašao prema bližnjima grubo ili in- 
diferentno? 

- Jesam li se trudio pomagati osobama koje su mi 
blizu nastojeći im učiniti život ugodnijim? Jesam li se 
brinuo o njihovu duhovnom životu? 

- Jesam li oprostio ako me netko povrijedio? 

- Jesam li koga sablaznio ili navodio na zlo? 

- Jesam li dao svoj doprinos u apostolatu? 

- Jesam li mrmljao ili ogovarao? Jesam li bio zavi- 
dan? 

- Jesam li molio za druge, posebno za one s kojima 
sam usko vezan? 


3. “Budite dakle savršeni kao što je savršen Otac vaš 
nebeski." (Mt 5, 48) 

- Jesam li se borio za svoje posvećenje? 

- Jesam li vodio računa o svome zdravlju? 

- Jesam li se prepustio osjećajima oholosti, taštine, 
senzualnosti, malodušnosti? 

- Jesam li neodgovorno koristio vrijeme? 

- Jesam li se trudio pobijediti svoju glavnu manu? 

- Jesam li tražio od Boga da poveća u meni sve kr- 
jeposti, a posebno vjeru, ufanje i ljubav? 

- Jesam li odgovorno i savjesno ispunjavao svoje re- 
dovite dužnosti? 


4. DETALJNI ISPIT“! 


1. U odnosu prema Bogu 

Jesam li u milosti Božjoj? Je li stupanj milosti 
danas porastao? Jesam li izmolio jutarnje molitve? 
Jesam li ikako tijekom dana usmjerio svoje misli k 
Bogu, posebno prilikom opasnosti, napasti, uzne- 
mirenosti duha, sukoba, boli? Jesam li mislio na 
Božji zakon prije negoli sam bilo što učinio, kako 
bih uskladio s Božjim zakonom svoje misli, riječi i 
djela? Jesam li se barem koji put sjetio da me Bog 
vidi i u nutrini? Jesam li možda skrivao svoju vjeru 
kad sam je trebao očitovati? Jesam li šutio kada 
sam trebao govoriti u obranu svetih stvari, božan- 
ske Istine? Jesam li se bojao činiti dobro? Jesam 
li spominjao ime Božje s manjkom poštovanja? 
Kakva je bila moja reakcija pred tuđim nepošti- 
vanjem? Jesam li ušao u crkvu pozdraviti Gospo- 
dina? 





€ Ovaj uzorak u izvorniku nosi naziv “Shema za dnevni ispit 


savjesti" (G. SIRI, nav. dj., str. 48-55). 

2. U odnosu prema bližnjemu 

Jesam li sumnjičio svog bližnjeg bez motiva? 
Jesam li sudio druge, izuzev ako mi to nije bilo 
nametnuto ili po dužnosti ili zbog nekog časnog i 
prikladnog razloga? Jesam li nastojao ispričati dru- 
ge kad je to bilo moguće bez povrjede pravde i do- 
bra? Jesam li nastojao razumjeti druge onako kako 
bih htio da oni mene razumiju? Jesam li nekome 
otkrio tuđe skrivene stvari koje nije bilo potrebno 
otkrivati? Jesam li mrmljao, klevetao, sudjelovao na 
bilo koji način u neiskrenom, nepravednom, neko- 
risnom, dapače, štetnom ogovaranju? Jesam li sva- 
koga poštovao i svakome dao čast koja mu pripada? 
Jesam li napravio štetu i popravio je? Jesam li varao, 
uzeo ono što nije moje, jesam li to popravio i jesam 
li spreman to popraviti? Jesam li oprostio primlje- 
ne uvrjede? Nosim li u duši ogorčenost, duh zloće 
ili osvete prema nekome? Jesam li bio nerazumno 
slab ili popustljiv? Jesam li bio ljubazan, pristojan, 
blag? Jesam li pokušao pomoći potrebnome? Jesam 
li utješio, kada sam to mogao učiniti, onoga koji je 
imao potrebu za utjehom? Jesam li samo i uvijek 
mislio na sebe? Jesam li nekoga sablaznio? Jesam 
li ispunio dužnosti prema drugima koje mi nalaže 
moj stalež? 

3. U odnosu prema samom sebi 

Jesam li učinio nešto besramno? Jesam li pri- 
stao na nečiste napasti, pa makar samo mišlju? Je- 
sam li bio preuzetan dovodeći tako samog sebe u 
napast? Koliko slobode sam ostavio svojim osjeti- 
lima i svojim najgorim nagonima znatiželje? Jesam 
li bio popustljiv prema lošim željama? 

Jesam li bio ohol? Jesam li počinio, pa makar 
samo u nutrini, čine taštine, ambicije? Jesam li ola- 
ko pravio usporedbe s bližnjim kako bih istaknuo 
samog sebe? Jesam li bio škrt, mislio previše na 
materijalna dobra, kao da su ona jedina ili barem 
najvažnija? Jesam li bio iskren, posebno u odnosi- 
ma s bližnjim i u poslovima? Jesam li se spustio do 
hipokrizije i nedostojnih postupaka prema drugi- 
ma? Jesam li bio stalan u svojim odlukama? Jesam 
li poštovao dosljednost i zadanu riječ? 

Ako sam imao nesreću da sam počinio neki 
smrtni grijeh, jesam li odmah pomislio da upotrije- 
bim sredstva za ponovno sticanje milosti Gospod- 
nje, sa svrhom da ne ostanem u opasnosti vječnog 
prokletstva i da ne izgubim prvi uvjet zbog kojeg 
će moje zasluge trajati vječno, a to je milost Božja? 
Ako sam učinio zlo, jesam li imao hrabrosti pri- 
znati svoju krivnju, posebno s drugima, i ako sam 
koga uvrijedio, jesam li tražio oproštenje? 

4. Dopuna večernjem ispitu savjesti 

N.B. Shema ima ilustrativnu vrijednost i nije 
uvijek jednako valjana za sve. Za sve je poziv da 
potraže uzroke učinjenih djela. 
- Zbog kojeg sam razloga danas bio tužan? Ra- 
njeni ponos, iznevjerena očekivanja, preuzetnosti, 
prolazne ispraznosti, manjak nečega? Čega?... 
- Zbog kojeg se razloga danas nisam molio? Zašto 
sam bio rastresen, površan, nedosljedan, nagao u 
sudovima? Što se događa u mojoj duši? 
- Zašto sam mislio više puta na određenu osobu? 
- Zbog kojeg sam motiva danas imao slabe živce, 
naljutio se, vidio sve crno? Postoji li neki prethodni 
događaj koji to može objasniti? Ili ima događaja, 
osoba, okolnosti koje imaju moć dovesti me u ova- 
kav metež ili u ovakvu slabost? Koji su to?... 
- Zašto sam odmah osjetio antipatiju misleći o 
određenoj osobi ili sam se odmah radovao njezi- 
nom zlu? Rađa li se možda neka nesvjesna mržnja? 
- Zašto sam osjetio odbojnost pred svetim stvari- 
ma kao da mi smetaju? Jesam li možda njima bio 
doveden u nepriliku? Okaljan nečim? 
- Jesam li imao neku računicu koja se nije ostvari- 
lara 

5. TIJEKOM DUHOVNIH VJEŽBI 


Kako sam držao sabranost, osobito šutnju? Jesam 
li bio uvjeren u korist šutnje? Ako sam imao nešto 
važno reći, jesam li to učinio potiho i kratko da što 
manje remetim druge? Jesam li se čuvao da ne kori- 
stim mobitel? Jesam li izbjegavao okolnosti i mjesta 
koja navode na razgovor? Jesam li pazio da ne poti- 
čem neverbalnu komunikaciju s drugima? 

Jesam li se trudio zaspati s mišlju na Gospodina? 
Jesam li se odmah kod buđenja sjetio Boga? Jesam li 
se molio oblačeći? Jesam li se pripravio za razmatra- 
nje? Jesam li savjesno obavio razmatranje? Jesam li 
točno obavljao sve pobožne vježbe? Jesam li se sjetio 
preporučiti druge u molitvi? 

Kako sam se pripravio za sv. Misu? Kako sam u 
njoj sudjelovao? Jesam li napravio zahvalu nakon sv. 
Pričesti? Jesam li posjetio koji put Gospodina u ka- 
pelici? Jesam li imao koju duhovnu pričest tijekom 
dana? 

Jesam li dobro koristio svoje slobodno vrijeme? 
Jesam li zabilježio eventualna prosvjetljenja i dobre 
odluke? Jesam li tijekom obroka učinio kakvo mrtv- 
ljenje u hrani? 

III. POJEDINAČNI ISPIT SAVJESTI 


Ako je duša osjećajno privržena bilo kojoj takvoj ne- 
savršenosti, to joj je veća zapreka za porast u krjeposti 
negoli da svakog dana padne u mnoge nesavršenosti i 
lake grijebe, samo ako ovi ne bi proizlazili iz zle na- 
vike. Ta, što mari da li je neka ptica vezana tankom 
niti ili debelom? Koliko je god nit tanka, ptica je uvi- 
jek vezana i, dok je ne prekine, ne može poletjeti. Bez 
sumnje se tanka nit lakše prekida, ali se ipak mora 
prekinuti, jer se inače ptica ne može osloboditi. Tako 
se događa duši koja je osjećajno vezana uza kakvu 
stvar: premda je obdarena veoma mnogim krjeposti- 


ma, ne dolazi do slobode božanskog sjedinjenja." 


1. NARAVI NAČIN OBAVLJANJA 


Što je pojedinačni ispit savjesti? 

Pojedinačni ili posebni ispit, kako govori sam na- 
ziv, usredotočuje pozornost i zalaganje na samo jednu 
krjepost ili na samo jednu manu, zbog čega je onda 





“IVAN OD KRIŽA, Uspon na goru Karmel, L11,4. 

i rad lakši i uspjeliji.? Za ispitivanje se, dakle, uzima 
malo, ali točno određeno. 

Kako to utječe na borbu protiv drugih mana? 

Pozitivno, i to iz dva razloga. Prvi je da briga oko 
popravka jedne mane stvara odbojnost prema svima 
drugima, a drugi je da trud za iskorjenjivanje jedne 
negativnosti oslabljuje i sve druge.“ 

Kakav je odnos između općeg i pojedinačnog is- 
pita savjesti? 

Opći ispit najprije otkriva čine duše, a onda, na 
temelju njih, navike koje su njihovi pozadinski po- 
kretači. Pojedinačni ispit kreće od tih rezultata i ide 
još dalje do pronalaska temeljne dispozicije duše koja 
je sada obuhvaćena u svojoj punoj konfiguraciji. Zbog 
toga je pojedinačni ispit još važniji od općeg. Ipak, je- 
dan ispit ne zamjenjuje drugi, nego su upućeni jedan 
na drugoga i međusobno se nadopunjuju. 

Kada se obavlja pojedinačni ispit savjesti? 

U vrijeme kada se može postići sabranost. Kon- 
kretno, čini se u tri navrata preko dana, i to ujutro, 
predispit, i nakon svake polovine dana po jedan is- 
pit. Prvi ispit se čini sredinom dana (ručak može biti 


odrednica) i preko njega se sagledava prva polovica 





# Opširnije o pojedinačnom ispitu savjesti vidi ANTANAS LI- 
UIMA — ANDRE DERVILLE, “Examen particulier", u: Dicfio- 
nnaire de Spiritualitć, nav. dj., coll. 1838-1849. 

“ Usp. A. RODRIGUEZ, nav. dj., 7, 4 (str. 267-268). 

dana, a drugi ispit se radi navečer odmah prije općeg 
ispita savjesti i vrjednuje drugu polovicu dana. 

Kako se čini predispit? 

Prvo se kratko prisjećamo konkretnog predmeta 
ispita. Zatim obnavljamo odluku boriti se uz Božju 
pomoć. Na kraju predviđamo prigode koje nas mogu 
dovesti u kušnju toga dana i kako ih otkloniti ili im 
se oduprijeti. Na primjer, ako nam je predmet ispiti- 
vanja odluka o negledanju televizije, kada smo ga se 
sjetili i obnovili odluku, konkretiziramo je odlučujući 
ne pogledati u novinama program toga dana, ne pali- 
ti prijamnik ni iz kojeg razloga, izbjegavati razgovor 
na tu temu... 

Koja je svrha predispita? 

Služi kao priprava i njegova je funkcija preventiv- 
na. Može se spojiti s jutarnjom molitvom ili s obla- 
čenjem. 

Kako se radi sam pojedinačni ispit? 

Struktura je ista, trodijelna, kao i kod općeg ispita 
savjesti. U uvodnom dijelu, nakon što smo sebi posvi- 
jestili Božju prisutnost, molimo Gospodina za po- 
moć da se možemo sjetiti koliko često smo zakazali 
u onome u čemu se ispitujemo. U središnjem dijelu 
sebe ispitujemo za proteklu polovinu dana i bilježi- 
mo koliko smo puta pali. U završnom dijelu budimo 


u sebi kajanje za loše učinjeno i donosimo odluku za 

narednu polovinu dana da, uz pomoć Božju, u tome 
ne ćemo griješiti ponovno. 

Zašto je dobro bilježiti broj padova? 

Vođenje računa u materijalnim poslovima služi 
nam da povećamo dobit i smanjimo ili izbjegnemo 
gubitak, a jednaka logika na duhovnom planu do- 
nosi daleko više koristi jer potiče naše želje za po- 
pravkom.“ Zapisivanju stoga treba dati važnost koju 
zaslužuje jer “lakše je nekorisno se rugati s ovim na- 
činom, negoli ga plodno prakticirati?“ 

Što je najbitnije kod pojedinačnog ispita? 

Jednako kao i kod općeg, najbitniji su pokajanje i 
odluka jer se preko njih ostvaruje čišćenje i rast du- 
hovnog života i zato se savjetuje njima posvetiti dvo- 
struko više vremena nego samom ispitivanju. Doista, 
ako nas istinski boli i stvarno žalimo zbog nečeg lo- 
šeg što smo počinili i još smo uz to ozbiljno odlučili i 
zato zamolili od Boga potrebnu milost u tom se po- 
praviti, vrlo teško to ponavljamo. Nasuprot tomu ako 
olako i površno pristupamo završnom dijelu, onda se 
uza sve ispitivanje ništa ne mijenja. 

Zašto je korisno ispitivati se o malom vremen- 
skom razdoblju? 

Lakše se upustiti u borbu kada se zna da će trajati 
samo nekoliko sati i više se postidimo za neuspjehe u 


tom kratkom vremenu. 





#5 A. TANQUEREY, nav. dj., 471 (str. 257). 
*“ R. GARRIGOU-LAGRANGE, nav. dj., str. 370. 

Može li se smanjiti broj duhovnih vježbi? 

Različite vježbe se nadovezuju jedna na drugu i 
čine jednu povezanu cjelinu koja omogućuje koncen- 
trirati se na manje vremenske razmake i već u jednom 
danu doći do napretka. Doista, u predispitu se stvara 
odluka i predviđa ono što slijedi, a u dvama ispitima 
obnavlja odluka i analizira ono što je bilo te se tako 
navečer dobije zaključak za taj dan. Zbog toga nika- 
kvo ukidanje nije dobro. 

Kako se može uskladiti opći ispit savjesti s poje- 
dinačnim? 

Navečer, kada su povezani opći i posebni ispit sa- 
vjesti, uvodni i završni dio se prave skupa za obadva 
jedino se u središnjem dijelu pravi razlika jer se prvo 
pravi ispitivanje koje spada na pojedinačni ispit, a za- 
tim ono koje spada na opći. 

Koja je korist od pojedinačnog ispita savjesti? 

Kao što kod zamršenih konopa treba početi od 
nekog kraja i pomalo raspredati klupko, tako i u 
kompliciranosti našeg života, koju uzrokuje grijeh i 
djelovanje Zloga, ispitom savjesti o samo jednoj stva- 
ri dolazimo do sve veće jednostavnosti i oslobođe- 
nja. Pojedinačni ispit savjesti ima ključnu ulogu za 
Život duše tako da ga je sv. Ignacije držao važnijim 
od razmatranja.“ Osnovni razlog je što on omoguću- 





“ Usp. ANTANAS LIUIMA — ANDRE DERVILLE, “Examen parti- 
culier", u: Dicfionnaire de Spiritualitć, nav. dj., coll. 1845-1846. 

je intervenciju tamo gdje je osobi najpotrebnije i na 
koncu nam vraća nutarnju slobodu. 

Kako se postiže učinkovitost?“ 

Učinkovitost je uglavnom rezultat kombinaci- 
je triju čimbenika. Prvo, da se tijekom cijelog dana, 
izvan vremena određenog za ispit, pazi na sebe i 
vježba u vezi sa stvari koju smo izabrali kao predmet 
borbe. Drugo, da se koristi takmičarski duh sa samim 
sobom, što se postiže evidencijom broja pomanjka- 
nja, a onda, na temelju dobivenog, uspoređivanjem, 
i vizualnim, odgovarajućih vremenskih razdoblja i 
paralelnim donošenjem prosudbi o samom sebi. Ire- 
će, da djelovanjem rukovodi razboritost koja odmje- 
ruje vlastite snage i, sukladno tome, u ostvarivanju 
zadanog ide postupno od lakšeg prema težem, dije- 
leći predmet ispitivanja, svjesna da što je izgledniji 
uspjeh, to je i veći poticaj za revnost u zalaganju. 

Što još konkretno može pomoći? 

Za svaku konstatiranu pogrješku u pojedinačnom 
ispitu savjesti treba dati sebi neku malu pokoru kao 
zadovoljštinu što nas dodatno odvraća od nje, a Bogu 
čini ugodnijom našu molitvu. “Mnogi su se oslobo- 
dili tako od navike da psuju namećući si svaki put 
obvezu da dadnu jednu milostinju kao nadoknadu.?# 





# Djelotvornost pojedinačnog ispita savjesti kod nekih može 
pospješiti i suvremeniji pristup istome, poput onog koji do- 
nosi J. A. TETLow (nav. dj., posebno str. 39-44). 

# R. GARRIGOU - LAGRANGE, nav. dj., str. 370-371. 

Također je korisno kroz određeni vremenski period 
polagati nekom (to može biti ispovjednik ili duhov- 
nik) račun o učinjenom". 


2. POJEDINAČNI ISPIT SAVJESTI PREMA 
SV. IGNACIJU:" 


Poseban i dnevni ispit sadržava u sebi tri vreme- 
na i dvokratno ispitivanje sama sebe. 


Prvo je vrijeme ujutro. Odmah, čim netko usta- 
ne, treba nakaniti da će se pomno čuvati onoga po- 
sebnoga grijeha ili nedostatka koji hoće ispraviti i 
popraviti. 





5% GRGUR GALović, (ur.), Posebno ispitivanje savjesti po načinu 
sv. Ignacija, Narodna prosvjeta, Zagreb, 1923, str. 19-20. 

5! IGNACIJE LoyoLskI, Dubovne vježbe, br. 24-31. Za detaljni- 
ju razradbu Ignacijeva nauka ima puno kvalitetnih djela kao 
npr.: LOUIS DE LA PALMA, Camino espiritual de la manera 
que lo ensefia... San Ignacio en su libro de los Ejercicios, 
Apostolado de la Prensa, Madrid, 1944; JosEPH SUBTIL, 
Japprends a prier ... Midi et soir devant le Christ: guide spiritu- 
el pour lexamen particulier, Apostolat de la Pričre, Toulouse, 
1954; Louis TRONSON, Examens particuliers sur divers sujets, 
propres aux ecclesiastiques, et & toutes les personnes qui veulent 
s'avencer dans la perfection, Roger et Chernoviz, Paris, 1894; 
ALois WETTEMOLD, Partikular-Examen oder die besondere 
Gewissenserforschung nach dem bl. lenatius von Loyola, Lite- 
rar. Institut von Dr. M. Huttler (Michael Seitz), Augsburg, 
1928. 

Drugo je vrijeme poslije objeda. Ireba da od 
Boga, našega Gospodina, ište ono što se hoće, nai- 
me milost da se sjeti koliko je puta pao u onaj pose- 
ban grijeh ili nedostatak i da se unaprijed popravi. 

Onda će učiniti prvi ispit savjesti tražeći od 
svoje duše račun o onoj određenoj i posebnoj stvari 
u kojoj bi se htio ispraviti i popraviti. Pritom će 
proći sat za satom, ili vrijeme za vremenom, po- 
čevši od časa kad je ustao pa sve do vremena tog 
ispita savjesti; i na prvom retku crteža (D) stavit 
će toliko točaka koliko je puta pao u taj poseban 
grijeh ili pogrješku. Tada neka iznova odluči da će 
se do sljedećeg ispita savjesti popraviti. 


Treće vrijeme, poslije večere, bit će drugi ispit 
savjesti, isto tako od sata do sata, počevši od prvoga 
ispita pa do ovoga drugoga. Na drugom retku istog 
crteža (d) neka ubilježi toliko točaka koliko puta je 
pao u onaj poseban grijeh ili pogrješku. 


Slijede četiri dodatne upute da se brže ukloni taj 
grijeh ili ta posebna pogrješka. 


Prva dodatna uputa. Svaki put kad čovjek pad- 
ne u onaj grijeh ili u onu posebnu pogrješku, neka 
stavi ruku na prsa žaleći što je pao. To može učiniti 
i pred drugima a da oni to i ne opaze. 

Druga dodatna uputa. Kako prvi redak crte- 
ža (D) znači prvi ispit, a drugi redak drugi ispit 
savjesti, neka podnoć pogleda ima li popravka od 
prvog retka do drugoga, tj. od prvog ispita savjesti 
do drugoga. 


Treća dodatna uputa. Neka usporedi drugi dan s 
prvim, to jest današnja dva ispita s dva jučerašnja, i 
neka pogleda je li se od jednoga do drugoga dana 
popravio. 


Četvrta dodatna uputa. Neka usporedi jedan 
tjedan s drugim i neka gleda je li se ovoga tjedna 
popravio više nego prošloga. 

Napomena. Valja primijetiti da je prva crta D... 
najdulja i da znači nedjelju; druga manja je pone- 


djeljak, treća utorak i tako dalje. 


D 


QA aaa a 


61 


Ugađanje duše 





3. GRAĐA ZA POJEDINAČNI ISPIT SAVJESTI 


Kako se određuje predmet pojedinačnog ispita 
savjesti??? 

Na tu nakanu treba moliti i razmišljati, ako treba, 
i više dana. Od velike je pomoći i dobro obavljen opći 
ispit savjesti iz kojeg jasno proizlaze prioriteti, to jest 
ono što je doista bitno za nas. Promišljanje treba biti 
zrelo i od čina ili propusta treba doći od onoga što ih 
pokreće i preko toga identificirati svoju glavnu manu 
i njoj odgovarajuću krjepost. Nekad može biti do- 
voljno upitati se na temelju vlastitog iskustva: “Koja 
je to sklonost što mi najviše smeta i šteti?" Stalni 
ispovjednik ili duhovnik također nam može ukaza- 
ti čega se valja uhvatiti, a, u svakom slučaju, dobro 
se prethodno s njime posavjetovati. Od koristi nam 
mogu biti i naši kritičari koji otkrivaju ono što mi 
sebi tako dobro sakrivamo. 

Koji je predmet najbitniji? 

Najbitniji predmet je mana koja dominira u našoj 
duši jer je to glavna sklonost koja je rezultat svega 
onoga što je u našoj naravi neuredno. To nam je glav- 
ni neprijatelj, naš Golijat kojeg treba otkriti kako bi 
ga mogli poraziti, a to onda uvelike olakšava pobjedu 





52 Više na ovu temu vidi R. GARRIGOU - LAGRANGE, nav. dj., 
str. 367-369. 

nad svima drugima*. Iako je ona najveća pogibelj za 
nas i korijen je svih naših duhovnih problema, para- 
doksalno smo skloni gledati na nju s posebnom sim- 
patijom i davati joj povlašteni tretman. Bez pobjede 
nad glavnom manom, bez obzira što se nama činilo, 
nema nutarnjeg života.“ 

Koja je glavna mana? 

Objektivno je to oholost jer se sve zle sklonosti 
ljudske naravi svode na sedam glavnih grijeha, a oni 
se opet svode na nju*. Međutim, subjektivno gleda- 
no to može biti i nešto drugo pa stoga svatko sam za 
sebe treba pronaći svoju glavnu manu imajući pritom 
još na umu da se kod raznih osoba iste mane mogu 
očitovati na različite načine*. 

Zašto je potrebno vježbati se i u stjecanju krjepo- 
sti? 

Zagospodariti svojim manama ipak je samo poče- 
tak jer uzdržavanje od zla nije cilj, nego dobar temelj 
na kojem treba graditi. Uz to, baviti se samo onim što 
je loše lako može uzrokovati obeshrabrenost i rezi- 
gnaciju. Zbog toga je potrebno koristiti i pozitivan 





* FE PoLLEn, nav. dj., Il, 11, 485, (str. 426-428); A. RoDRIGU- 
EZ, nav. dj., 7, 2 (str. 263-265). 

Vidi npr. R. GARRIGOU - LAGRANGE, nav. dj., str. 367. 

% Od svih mana ona se najteže prepoznaje, a ujedno se za 
nju najviše pružaju prilike tako da L. LALLEMANT tvrdi da 
dnevno “učinimo više od stotinu djela oholosti" (nav. dj., str. 
79). 

56 G. GaLović, nav. dj., str. 13-14. 

pristup koji se sastoji u vježbanju stjecanja krjeposti 
počev od one koja nam je najpotrebnija. U pravilu su 
oba vida borbe povezana jer kako se trudimo oko po- 
zitivnog, tako se umanjuje negativno i, obratno, kad 
se hvatamo u koštac s nekom manom, treba uvijek 
imati na umu da se indirektno raste u nekoj krjeposti 
i u konačnici opet ide za dobrom. 

Kojeg se reda treba držati kod izbora predmeta 
ispitivanja? 

Nekad, posebno na početku zauzetijeg duhovnog 
života, može izgledati da se nema što izabrati ili se 
ne zna odakle početi kod pojedinačnog ispita savje- 
sti. U nastavku donosimo pomoć za takve i slične 
poteškoće kako bi se olakšao izbor, i to konkretno 
prvo mane, a zatim krjeposti. Ovaj slijed nije slučajan 
jer u pravilu se kreće od odstranjivanja zapreka da bi 
nakon toga pristupili izgradnji. Međutim okolnosti, 
objektivne i subjektivne, mogu nalagati i obrnuti ili 
izmjenični pristup. Svatko je tu slobodan postupiti 
onako kako mu najviše odgovara, ali uvijek uzimajući 
samo jednu manu ili krjepost. Izneseno pokriva samo 
dio mogućih mana i krjeposti koje treba uzeti kao 
prijedloge i primjere po kojima se može uputiti u 
iznalaženje istih po vlastitoj mjeri i potrebi. 

Kako se organizirati nakon što smo izabrali pred- 
met ispitivanja? 

Time se u pravilu napravilo tek polovinu potreb- 
nog posla jer sada treba ići u daljnju razradbu. Radi 

zahtjevnosti same stvari, da bi se ostvarilo zamišlje- 
no, potrebno je podijeliti veću cjelinu na manje i onda 
krenuti postupno u osvajanje jednog po jednog dijela. 

Kako napraviti razdiobu unutar predmeta ispiti- 
vanja? 

Nakon što smo identificirali ono s čim ćemo se 
boriti u pojedinačnom ispitu savjesti, valja se pobliže 
s njim upoznati, i to tako da taj predmet proučimo 
općenito, u nekoj za to prikladnoj knjizi, i konkretno 
kako se očituje u nas.“ Na osnovi toga se onda ra- 
zrađuje strategija, pravi razdioba u kojoj dobivamo lo- 
gični slijed manjih ciljeva, od lakšeg, vidljivog izvana, 
prema težem, nutarnjem. Kada se radi o ispravljanju ili 
razvoju nutarnjeg duha, puno pomaže, posebno onima 
čiji posao traži stalni intelektualni angažman, sastaviti 
sebi prilagođenu listu pitanja (desetak) koja je pogla- 


vito učinkovita u pronalaženju vlastitih propusta. 





*7 Literature za upoznavanje mana, borbe protiv njih i stje- 
canje krjeposti imamo u izobilju. Uz spomenuto djelo od 
Rodrigueza, dostupno na hrvatskom jeziku, navodimo kao 
primjer samo neka klasična djela: G. CLIMACO, nav. dj.; GI- 
OVANNI ČASSIANO, Le istituzioni cenobitiche, Edizioni scritti 
monastici, Abbazia di Praglia, 1989; Luis DE GRANADA, 
nav. dj.; ToMMAso D'AQuiIno, 1 vizi capitali (dalle Questio- 
ni disputate sul male), Biblioteca Universale Rizzoli, Milano, 
1996; JacQUEs-BENIGNE BOSSUET, Tražtato della concupis- 
cenza, Morcelliana, Brescia, 2002. 

G. GALović, nav. dj., str. 18-19. Na ovu temu postoje i 
neka klasična djela koja nude obilan izbor. Tako npr. Lov1s 
TRONSON, u sulpicijanskom duhu, daje više od 250 različi- 

Ima li razlike u razdiobi predmeta? 

Svaki predmet je specifičan jer se razdjeljuje prema 
svojoj naravi. Ipak, temeljna razlika postoji zavisno o 
tome radi li se o uklanjanju mana ili o stjecanju krje- 
posti. Za prvi slučaj, koji se podrobnije tumači u na- 
rednom odjeljku, dovoljno je ono što je rečeno općeni- 
to o razdiobi unutar predmeta. U drugom pak slučaju, 
kada se radi o krjepostima, stvar je složenija jer se lako 
dogodi da se nema direktnih prilika za rast u dotičnoj 
krjeposti, već ih moramo sami stvarati tako da odre- 
đujemo koliko ćemo puta činiti određene čine. 

Što je ključno kod provođenja pojedinačnog ispi- 
ta savjesti? 

Presudno je pripremiti se na ustrajnost jer trud 
oko iskorjenjivanja pojedinih mana ili stjecanja ne- 
kih krjeposti može trajati mjesecima, a nekad, kao u 
slučaju oholosti, i do smrti.“ Uz to, dok smo živi mo- 
žemo napredovati u svetosti i zato se nikada ne smije 





tih uzoraka pojedinačnog ispita savjesti (nav. dj.). Činjenica 
da je ova knjiga u dva stoljeća doživjela više od 60 izdanja 
najbolje govori o kvaliteti iste ali i koliko je bila proširena 
potražnja i praksa pojedinačnog ispita savjesti (usp.: ANTA- 
NAS LIUIMA — ANDRE DERVILLE, “Examen particulier", u: 
Dictionnaire de Spiritualitć, nav. dj., coll. 1848). 

“Čišćenje se naše duše ne može i ne smije svršiti do groba. 
Stoga se ne uznemirujmo zbog svojih nesavršenosti, jer je u 
tom savršenost, da ih suzbijamo, a ne bismo ih mogli suz- 
bijati, da ih ne vidimo, ni savladati, da ih ne nađemo." (F. 
SALEŠKI, Filotea, 1,5). 

stati u borbi, već je treba stalno voditi, obnavljaju- 
ći ozbiljnost i žar. Ireba imati na umu: “kad bismo 
svake godine istrijebili po jednu manu, brzo bismo 
postali savršeni."* Svakako ustrajnost se uvijek isplati 
pai onda ako smo se cijeli život borili oko rasta u jed- 
noj krjeposti jer se tada preko nje postiže savršenost. 

Nakon koliko vremena se mijenja predmet ispi- 
tivanja? 

Temeljni kriterij je da smo doveli jednu stvar do 
kraja jer, inače, ako smo došli samo do polovičnih 
rezultata u jednom pa se onda uhvatili drugog, sebe 
samo tako iscrpljujemo, a ništa ne zaključujemo.“ 
Vrijeme je, dakle, u funkciji pobjede i presudno je ne 
odustati prije. 


3.1. Mane 


Kako se dijele mane? 

Kako bi se olakšalo određivanje prioriteta i snala- 
ženje, mane su ovdje podijeljene u tri kategorije. Ta 
podjela je funkcionalne naravi i prilagođena je oni- 
ma koji počinju prakticirati pojedinačni ispit savjesti. 





% "T KEMPENAC, Nas/jeduj Krista, 1, 11,5. 

LA. RODRIGUEZ, nav. dj., 7, 6 (str. 274-276). RuPNIK zgod- 
no ističe da nakon dugotrajne borbe s nekom negativnošću 
koju smo ustrajno donosili i prikazivali Bogu i tako je pro- 
duhovili; iako nije nestala, ali je postala bezopasna kao zmija 
kad više nije otrovna (nav. dj., str. 80). 

Prva kategorija su one mane čije odstranjenje nalažu 
pravda i ljubav jer vrijeđaju i sablažnjuju bližnje. U 
drugu kategoriju spadaju vanjske mane koje je lakše 
uočiti i staviti pod kontrolu i uz dobru volju brzo se 
iskorjenjuju. Na kraju dolazi glavna mana kao naj- 
zahtjevnija, ali i najbitnija. 

Svaka mana pojedinačno opet je unutar sebe po- 
dijeljena na manje dijelove i, koliko je moguće, u sli- 
jedu od lakšeg prema težem. 

Kojeg se redoslijeda treba držati u borbi protiv 
mana? 

Krene se od mana protiv bližnjega, gdje se uzme 
onda jedna od mana u kojoj se najviše prepoznaje- 
mo pa se unutar nje krene od prve točke koja posta- 
je predmet ispitivanja kroz jedan tjedan, a ako treba, 
i više. Nakon toga se ide na sljedeću točku, i tako 
redom. Na koncu poslije mjesec dana (jer svaka je 
točka barem tjedan dana) ili više (već prema potrebi) 
završavamo s tom manom. Sada se može uzeti neka 
druga mana iz iste kategorije ili, ako se vidi da nam 
više odgovara, može se prijeći na vanjske mane i iz- 
među njih izabrati onu koja nam je najbliža, a onda 
unutar nje ići točku po točku, kao što je spomenuto. 

Kako se treba postaviti prema vlastitim manama? 

Načelno nepomirljivo a u praksi smireno i strplji- 
vo gledajući kako ih iskoristiti za dobro. 





% “Morate mrziti vaše mane, ali u miru i smireno, a ne ne- 
mirnom i uznemirenom mržnjom; treba strpljivo podnositi 

Koji je cilj borbe protiv mana? 

Svakako iskorjenjivanje vanjskih mana nije glavni 
cilj, već izgradnja nutrine, to jest obnova srca, i zato za 
prvo treba upotrijebiti manje vremena nego za dru- 
90.5 

Kada se može reći da je neka mana poražena? 

Treba biti realan što znači da ne možemo očeki- 
vati da ćemo postići osjećaj odbojnosti ili neosjećanje 
ikakve privlačnosti u vezi s tom manom, naime ljudi 
smo, a ne anđeli. Dovoljno je da nam nije smetnja i 
da je svaki put kada se javi, možemo s lakoćom sa- 
vladati.“ Tada napasti postaju prilika za rast u dobru. 


1. Mane protiv bližnjega 

Osjetljivost: 1. nepodnošenje uvrjeda, 2. zlopam- 
ćenje, 3. nestrpljivost, 4. neraspoloženje. 

Zavist: 1. ljubomora, 2. rivalitet, 3. zlovolja, 4. ne- 
skromnost. 





njihovu prisutnost da biste mogli izvući korist iz njih po 
svetom umiranju samima sebi. Inače vaše nesavršenosti koje 
gledate sitničavim okom, još sitničavije će vas uznemirivati 
i ostat će u duši budući da nema ništa što toliko čuva naše 
mane kao uznemirenost i želja da ih na brzinu odstranimo.? 
(GrUsEPPE TissoT, Umijeće kako se u duhovnom životu oko- 
ristiti vlastitim pogreškama po nauku svetog Franje Saleškog, 
“Sav tvoj", Zagreb, 2000, str. 36). 

% A, RODRIGUEZ, nav. dj., 7, 3 (str. 265-267). 

%4 Isro, 7,6 (str. 275). 

Grubost: 1. riječi, 2. postupci, 3. nedostatak po- 





štovanja prema drugima. 

Jezik: 1. ogovaranje, 2. kritiziranje, 3. mrmljanje, 
4. brbljavost. 

Neljubav: 1. loš i uvrjedljiv govor, 2. pokazivanje 
neraspoloženja, 3. hladnoća 4. ne vidjeti Boga u bli- 
žnjemu. 


2. Vanjske mane 

Netočnost: 1. ustajanje, 2. rad, 3. pobožnosti. 

Nered u pobožnosti: 1. nepotpunost, 2. netočnost, 
3. rastresenost. 

Nesavjesnost u radu: 1. nemar, 2. nezavršavanje, 3. 
nestrpljivost. 

Znatiželjnost: 1. pogled, 2. čitanje, 3. slušanje. 


3 Glavna mana 

Samodopadnost: 1. riječi, 2. misli, 3. vladanje. 

Mlakost: 1. rad, 2. molitva, 3. vladanje, 4. nekori- 
sno fantaziranje. 

Lijenost: 1. neurednost, 2. nebriga, 3. zapuštenost, 
4. obeshrabrenost. 

Senzualnost: 1. lijenost kod ustajanja, 2. neumje- 
renost kod obroka, 3. neskromnost u ponašanju, 4. 
averzija prema radu i žrtvi. 

Oholost: 1. taština, 2. osjetljivost, 3. tvrdoglavost u 





vlastitom mišljenju, 4. egoizam. 

2.2. Krjeposti 


Ovdje donosimo mogućnosti među kojima treba 
napraviti izbor kako one pojedine krjeposti koja je 
dotičnoj osobi sada najpotrebnija, tako i unutar nje 
onog dijela ili stupnja koji joj najviše treba, a kada se 
s tim završi, onda se ide dalje birajući od preostalog. 
Kada je odabrana krjepost i njen dio za pojedinačni 
ispit može se tada o njoj, ako je nužno, sastaviti vla- 
stitu listu pitanja. 

Kod krjeposti za razliku od mana, budući da borba 
može trajati godinama, poželjno je svako toliko napra- 
viti prekid i obnoviti neku od prethodnih, ali se onda 
opet treba vratiti na svoju dok se ne postigne cilj. 

Bog je jedini svemoguć i zato je njegovo zauzima- 
nje za naše spasenje neizmjerno veće od djelovanja 
zlog duha koji radi na našu propast. To posebno vri- 
jedi za one koji s njegovom milošću surađuju. Stoga 
ako nam se napredak u dobru nekad čini previše spor 
i mukotrpan, imajmo na umu da Božje djelovanje ne 
mora biti uvijek vidljivo niti se osjećati, ali da su nje- 
govi učinci silni. 

Prava pobjeda se postiže tek onda kada na mje- 
sto mana dođu odgovarajuće krjeposti jer “se istinski 


uklanja samo ono što se nadomješta.“ 





#5 Isro, 7,5 (str. 274). 
% A, TANQUEREY, nav. dj., 469 (str. 256). 

Kako valja činiti i razdijeliti posebno ispitivanje 
na dijelove i stupnjeve krjeposti? 


1. O poniznosti 

1. Ništa ne govoriti što bi mi moglo biti na hvalu 
i Čast. 

2. Ne veseliti se kad me drugi hvali ili dobro o meni 
govori. Nasuprot, neka mi to bude prigodom, da 
se ponizim i zastidim još veoma videći da nisam 
takav kako drugi o meni misle i kakav bih morao 
biti. S tim mogu spojiti veselje kad drugoga hvale 
i dobro o njem govore. A kad oćutim pri tome ka- 
kvo negodovanje ili čuvstvo zavisti, uračunat ću si 
to u pogrješku. Isto tako kad oćutim u sebi kakvu 
ugodnost ili tašto samoljublje što se o meni dobro 
govori. 

3. Ništa ne činiti iz obzira ljudskoga, ni da me ljudi 
vide i štuju, nego čisto radi Boga. 

4. Ne ispričavati se, a još mnogo manje bacati kriv- 
nju na drugoga, riječima ili mislima. 

5. Odmah presjeći i prekinuti tašte, ponosite i oho- 
le misli što mi dolaze na pamet glede moje časti i 
štovanja. 

6. Držati sve za poglavare, ne samo mišlju, nego to 
pokazati i djelom, ponašajući se prema svima tako 





97 Ovaj dio je u cijelosti preuzet iz knjige A. RODRIGUEZA, i to 
iz njegova hrvatskog prijevoda koji je samo posuvremenjen 
(nav. dj., 7,5 /str. 268-273/). 

ponizno i s takvim poštovanjem kao da bi mi bili 
poglavari. 

7. Rado podnositi sva poniženja što me snađu, i 
u tom moram rasti i ulaziti po ova tri stupnja: 1. 
da ih podnosim strpljivo, 2. dragovoljno i lako, 3. 
radosno i veselo. I ne ću mirovati dok ne dođem 
dotle da se radujem i veselim što sam preziran i 
podcijenjivan, da tako postanem sličan Kristu, i 
nasljedujem Ga, koji je za me htio biti preziran i 
podcijenjivan. 

8. Može se činiti posebno ispitivanje, kako o ovom 
predmetu tako o drugima sličnim, pobuđujući čine 
poniznosti ili druge koje krjeposti o kojoj se čini 
posebno ispitivanje, nutarnje i izvanjsko, vježbajući 
se u tome toliko puta ujutro i toliko puta navečer, 
počinjući s manje i dodavajući sve više, dok ne ste- 
knemo lakoću i naviku u onoj krjeposti. 


2. O bratskoj ljubavi 

1. Ne ogovarati nikoga niti kazati čiju pogrješku, 
makar bila laka i javna. Ne podcijenjivati ničija 
djela niti pokazati ikakvi znak da malo držim do 
koga, niti kad je prisutan niti kad je odsutan, nego 
nastojati da svatko iz mojih usta može zaključiti da 
su svi dobri, vrijedni časti i štovanja. 

2. Nikada ne reći drugome: Taj je i taj to rekao o 
tebi; pa bilo ono što može drugoga uvrijediti ne 

znam kako maleno, jer to znači sijati neslogu i raz- 
dor među braćom. 

3. Ne govoriti uvrjedljivih riječi niti išta što može 
drugoga uvrijediti, razljutiti ili na nestrpljivost po- 
buditi. Ne braniti uporno svoje mišljenje, ne pro- 
tusloviti niti koriti koga ako to ne nalaže dužnost. 
4. Ophoditi se sa svima prijazno i ljubazno i po- 
kazivati im to djelotvorno nastojeći im pomagati, 
koliko je moguće. A osobito kad je tko po služ- 
bi obvezan pomagati drugima, mora oko toga što 
brižljivije nastojati i nadoknaditi lijepim postupa- 
njem, ljubaznim odgovorima i riječima ono, što ne 
može izvesti djelom. 

5. Izbjegavati svaku odvratnost, a još mnogo je ma- 
nje pokazati; kao što bi bilo ne govoriti s drugim 
poradi kakve uvrjede i ne pomoći mu gdje se može; 
ili mu dati kakav znak da imaš što protiv njega. 

6. Ni s kim se posebno ophoditi, izbjegavajući oso- 
bite pouzdanosti i prijateljstva što vrijeđaju. 

7. Nikoga ne suditi, nego nastojati ispričati svačije 
pogrješke u sebi i pred drugima imajući dobro mi- 


šljenje o svima. 


3. O mrtvljenju 

1. Mrtviti se u svim stvarima i prigodama koje se 
pruže, a da ih ne istražujem; dolazile one sad ne- 
posredno od Boga, ili posredno od poglavara, ili 

od naših bližnjih i braće ili kojim drugim putem, 
nastojeći ih dragovoljno podnositi i okoristiti se 
njima. 

2. Mrtviti se i svladavati u svemu onome što me 
priječi da ne obdržavam svoja Pravila i dobro obav- 
ljam obična djela što ih svaki dan činim, kako du- 
hovna, tako izvanjska; jer sve pogrješke što ih u 
tom činimo, dolaze odatle što se ili ne svladavamo 
i ne mrtvimo kad nam je što pretrpjeti ili što se ne 
odričemo kakve naslade i ugodnosti. 

3. Mrtviti se da budem čedan, kako se pristoji re- 
dovniku, a osobito, što se tiče očiju i jezika, ako u 
tom griješim. 

4. Mrtviti se u nekim stvarima koje bih mogao slo- 
bodno činiti, kao ne izlaziti iz sobe, ne pogleda- 
ti što osobita, ne pitati niti ne htjeti znati, što se 
mene tiče; ne reći što bih rado htio reći i u drugom 
čem sličnom. Kod ispitivanja odlučit ću činiti toli- 
ko ovih mrtvljenja ujutro i toliko navečer, počinjući 
s manjim brojem i dodavajući sve više; jer je ovo 
svojevoljno mrtvljenje, iako u malenim stvarima, 
od velike koristi. 

5. Mrtviti se u samim stvarima, na koje me dužnost 
veže, tako da kad idem jesti, učiti, čitati, propovije- 
dati ili drugo što činiti što mi godi, mrtvim najprije 
svoju želju i volju govoreći iz srca: Ne ću, Gospo- 
dine, toga činiti jer meni godi, nego jer Ti to hoćeš. 

4, O umjerenosti i proždrljivosti 

1. Ne jesti ništa ni prije ni poslije obroka, ni izvan 
blagovaonice. 

2. Zadovoljiti se onim što se daje zajednici, ne za- 
htijevajući ništa drugo, pa ni ono samo da je na 
drugi način priređeno, ne dopuštajući posebnosti 
bez očevidne nužde. 

3. U zajedničkoj hrani ne prekoračiti granice umje- 
renosti. 

4. Ne jesti previše pohlepno ni previše brzo, nego 
čedno i pristojno ne davši se zavesti od proždrlji- 
vosti. 

5. Ne govoriti o jelu, a još mnogo manje mrmljati 
i tužiti se na nj. 

6. Presjeći i odbiti sve misli o jelu. 


5. O strpljivosti 

1. Ne pokazivati nikakva izvanjskog znaka nestr- 
pljivosti, nego odavati veliki mir u riječima, djelima 
i u licu gušeći sve protivne pokrete i čuvstva. 

2. Ne dopustiti da se ušulja u srce kakav nemir, ili 
zlovolja, gnjev, ili žalost, a još mnogo manje želja za 
kakvom osvetom, ma ne znam kako malenom. 

3. Primati sve zgode i nezgode, što mi se dogode, 
kao da su poslane od ruke Božje na moje dobro i 
korist, došle one na koji mu drago način i kojim 
mu drago sredstvom ili putem. 

4. Vježbati se u tome po ova tri stupnja: prvo, da 
sve što me stigne podnosim strpljivo: drugo, dra- 

govoljno i lako: treće, radosno i veselo budući da je 
to volja Božja. 


6. O poslušnosti 

1. Biti točan u izvanjskom posluhu tako da ostavim 
započeto slovo i slušam na mig poglavarev, a da ne 
čekam na izričitu zapovijed. 

2. Slušati dragovoljno i od srca želeći i htijući isto 
što i poglavar. 

3. Slušati također razumom i sudom tako da isto 
mislim i ćutim što i poglavar, a odbijem protivne 
sudove i razloge. 

4. Poslušati na glas poglavara i zvona kao da bi bio 
glas Božji i slušati poglavara, bio on tko mu drago, 
kao Krista našega Gospodina; a isto tako i njegove 
zamjenike. 

5. Slušati slijepo, to jest slušati, a da ne istražujem, 
ni ne ispitujem, niti pitam zašto i čemu; nego neka 
mi jedini bude razlog što to posluh hoće i zapovi- 
jeda poglavar. 

6. Prijeći na čine volje, naime da si pomišljam da 
vršim volju Božju kad slušam i da je to sva moja 
radost i veselje. 


7. O siromaštvu 

1. Ne davati niti primati što od koga u kući ili izvan 
nje bez dopuštenja. 

2. Nikome ništa ne posuditi niti uzeti što iz kuće ili 
iz sobe koga drugoga bez dopuštenja. 

3. Ne imati ništa suvišna, nego odstraniti sve što 
nije potrebno, bile to knjige ili pokućstvo, ili odijelo 
i hrana ili što drugo. 

4. Pa i u samim potrebnim stvarima kojima se slu- 
žim, moram nastojati da izgledam siromašan, jer 
to i jesam, i da sve što imam bude najsiromašnije, 
najjednostavnije i najgore, tako da u sobi, u odijelu, 
u hrani i u svem drugom odsijeva uvijek krjepost 
siromaštva, te se vidi da sam siromah, želeći, i ve- 
seleći se, što je najgore u kući uvijek za me na moju 
veću samozataju i duhovnu korist. 

5. Veseliti se ako mi što manjka i u potrebnim 
stvarima; jer to znači biti pravi i savršeni siromah 
duhom i nasljednik Krista Gospodina našega koji 
bijaše tako bogat i moćan, pa ipak postade iz ljuba- 
vi prema nama siromašan i htjede oskudijevati i u 
potrebnim stvarima trpeći glad, žeđu, zimu, umor 
i golotinju. 


8. O čistoći 

1. Biti oprezan u pogledu: ne gledati osoba ni pred- 
metA koji bi mogli u nama uzbuditi napast. 

2. Ne govoriti ni ne slušati riječi koje se tiču ove 
stvari ili koje bi mogle pobuditi nečista gibanja ili 
zle misli, niti čitati što slično. 

3. Ne pripustiti nikakvih misli koje makar izdaleka 
smjeraju na to, nego ih sa svom brižljivošću i hitri- 
nom odmah s početka otjerati. 

4. Ne doticati se ničijih ruku, a još mnogo manje 
lica ili glave, niti se dati od koga dotaknuti. 

5. Biti prema samome sebi veoma čedan i pristo- 
jan: ne gledati se, ne otkrivati se ni ne doticati se 
osim ako nije prijeko potrebno. 

6. Ne podupirati posebna prijateljstva, ne davati ni 
ne primati darova niti stvari za jelo. Ophoditi se 
vrlo oprezno s osobama koje bi nas mogle navesti 
na napast i prema kojima ćutimo osobitu ljubav i 
nagnuće, izbjegavajući na lijep način ophođenje i 
razgovor s njima što je obično jedino sredstvo u 
ovim slučajevima. 


9. Da dobro obavljamo obična djela 

1. Obavljati svaki dan svoje duhovne vježbe savr- 
šeno, posvetivši im sve vrijeme što je za njih odre- 
đeno. A kad u to vrijeme valja obaviti kakav važan 
posao, nadoknaditi to u drugo vrijeme. 

2. Dobro obavljati mislenu molitvu kao opće i po- 
sebno ispitivanje savjesti; paziti na dodatke; na- 
stojati više u ispitivanju da pobudim bol i stid za 
pogrješke i odlučim se popraviti, nego ispitivati 
koliko puta sam pogriješio, jer u tome se sastoji bit 
i plod razmišljanja; a radi pomanjkanja toga neki 
obično crpu slab plod iz njega. 

3. Savjesno obavljati druge duhovne vježbe, kao sv. 
Misu, molitvu, duhovno štivo, te pokore i mrtvlje- 

nja, kako javna tako posebna, nastojeći postići cilj i 
plod zbog kojeg su naređena; ne činiti ih iz običaja, 
iz uljudnosti i da nas se vidi. 

4. Vjerno ispunjati svoju službu i dužnosti, činiti 
sve što mogu i kako bolje mogu da dobro ispadne, 
kao da to činim za Boga i pred Bogom. 

5. Ne učiniti hotimice nijedne pogrješke. 

6. Uvelike cijeniti malene stvari. 

7. Budući da se u tome da dobro i savršeno obav- 
ljam ova obična djela, što ih svaki dan činimo, sa- 
stoji moj napredak i savršenost, nastojat ću sa svom 
brižljivošću od vremena do vremena - kad opazim 
da u tome postajem mlak - da nekoliko dana o tom 
činim posebno ispitivanje, da ih opet dobro i kako 
treba obavljam. 


10. Da obavljamo sva djela jedino zbog Boga 

1. Ne činiti ništa iz ljudskog obzira, ni da me ljudi 
vide i štuju, ni radi svoje lagodnosti ili koristi ni 
radi svoje ugodnosti ili zadovoljstva. 

2. Činiti sva djela čisto radi Boga, navikavajući se 
sve odnositi na Boga; prvo, ujutro kad se probu- 
dim; drugo, na početku svakog djela; treće, za sa- 
mog djela uzdižući više puta srce k Bogu i govore- 
ći: Za Tebe, Gospodine, to činim; na Ivoju slavu; 
jer Ti tako hoćeš. 

3. U ovom ispitivanju odlučiti da se u rečenomu 
vježbam toliko puta ujutro i toliko puta navečer, 

počinjući s manjim brojem i dodavajući sve više, 
dok mi ne prijeđe u običaj i naviku, da vrlo često 
u djelima uzdižem srce k Bogu i da njima drugo 
ne namjeravam doli ugoditi Njegovu Božanskomu 
Veličanstvu. 

4. Ne ću prekinuti ovo ispitivanje i vježbanje dok 
ne dođem dotle da činim svoja djela kao da služim 
Bogu, a ne ljudima, i dok ne doprem dotle da ih 
tako činim te uvijek u njima ljubim Boga i vese- 
lim se što u njima vršim Njegovu volju i što je to 
sva moja radost i ugodnost, tako da kad radim, više 
izgleda da ljubim nego da radim. 

5. Io mora biti nazočnost Božja, u kojoj moram 
hoditi, i neprestana molitva, u kojoj se moram 
vježbati; jer će to biti vrlo dobro i korisno za moju 
dušu i pomoći mi da dobro i savršeno obavljam 
svoja djela. 


11. O sjedinjenju s voljom Božjom 

1. Primati sve zgode i nezgode, bile velike ili male, 
došle kojim mu drago putem i na koji mu drago 
način, kao da dolaze iz ruke Boga koji mi ih iz svo- 
je srdačne očinske ljubavi šalje na moje veće dobro 
i korist; i prilagoditi se u njima Njegovoj presvetoj 
i Božanskoj volji, kao da bih vidio samoga Krista 
koji mi govori: Sinko, ja hoću da to sada činiš ili 


trpiš. 

2. Nastojati da napredujem u ovom sjedinjenju s 
voljom Božjom u svemu i ulazim po ova tri stupnja: 
prvo, da podnosim sve strpljivo; drugo, dragovoljno 
i lako; treće, radosno i veselo jer je to volja Božja. 
3. Tako dugo ustrajati u ovom ispitivanju i vjež- 
bi dok se ne budem od srca veselio i radovao, da 
se ispunja u meni volja Gospodnja, makar to bilo 
skopčano s poteškoćama, prijezirom i bolovima, i 
dok ne bude volja Božja sva moja radost i veselje. 
4. Ne propustiti ništa što spoznam da je volja Boga 
i na veću Njegovu čast i slavu, nastojeći u tom na- 
sljedovati Krista Gospodina našega koji je rekao: 
Ja uvijek činim, što je njemu milo. (Iv 8,29). 

5. Ovo vježbanje bit će vrlo dobar i koristan način 
da hodim u prisutnosti Božjoj i neprestano molim. 
6. Ispitivanje o mrtvljenju, o kojem smo prije go- 
vorili, najbolje će se obaviti putem sjedinjenja s vo- 
ljom Božjom primajući sve zgode i nezgode kao 
da dolaze iz ruke Božje, kako smo ovdje rekli. I 
tako će biti ono lakše, ugodnije i korisnije jer će biti 
vježbanje u ljubavi Božjoj. 


82 


ČETVRTO POGLAVLJE 





Jozo Kljaković, Govor na gori, Zagreb, Crkva Sv. Marka 


Prigodni ispit savjesti 





IV. PRIGODNI ISPIT SAVJESTI 


“O Gospodine, kako osjećam teret mog egoizma koji 
me povlači prema dolje, koji bi htio postići maksimum 
s najmanjim trudom, koji svim silama izbjegava 
napor, odricanje, punu i velikodušnu požrtvovnost! 
Kako osjećam težinu tijela koje nastoji stalno sma- 
njiti mjeru moga darivanja, koje odgađa do sutra ono 
što mije teško ili odbojno, koje mi dolazi s tisuću izli- 


ka kako bih se izvukao jednom činu velikodušnosti!"* 


Što je to prigodni ispit? 

Prigodni ispit je vrlo korisna dopuna dnevnih is- 
pita savjesti, a cilj mu je omogućiti dublje poznavanje 
samoga sebe, posebno uvidom u svoje temeljne sklo- 
nosti. Obavlja se periodično, a to može biti mjeseč- 
no (za vrijeme duhovne obnove ili u određeni dan) 
i godišnje (za vrijeme duhovnih vježbi ili na kraju 
godine). U svakom slučaju, treba odrediti vremensko 
razdoblje koje će se onda uspoređivati i točne dane 





% GABRIELE DI S. M. MADDALENA, Infimita divina. Medita- 
zioni sulla vita interiore per tutti i giorni dell'anno, Monastero 


S. Giuseppe, Roma, 1967", str. 352-353. 

kada se čini, a ne može ga se prepustiti improvizaciji 
jer onda nema nikakvog učinka. 

U čemu se sastoji? 

Oblik mu je sličan općem ispitu savjesti koji se 
obavlja dnevno, s tim što su pitanja opsežnija i posve- 
ćuje mu se više vremena. Na temelju njega mogu se 
stvoriti prikladne odluke za idući period, promijeniti 
stare te dnevni ispit savjesti prilagoditi novonastalom 
stanju. Uz to je vrlo pogodan i kao temeljitija pripra- 
va za ispovijed. 

Što može biti predmet prigodnog ispita savjesti? 

Usporedo s ispitivanjem općeg stanja duše može 
se koristiti i za rješavanje nekih presudnih egzisten- 
cijalnih pitanja, kao što je npr. poziv, o čemu zavisi ci- 
jeli život. Za postizanje toga dovoljno je postojećem 
općem uzorku pridodati ciljana pitanja, već prema 
tome što nas zanima. U nastavku tako dajemo godiš- 
nji i mjesečni opći uzorak, od kojih se uzima jedan, 
i tri specifična, među kojima se može izabrati jedan 
najprikladniji sebi i pridružiti ga općem. 

Što zapisati? 

Prije svega dobro je pribilježiti grijehe koje ćemo 
ispovjediti, u obliku natuknica, na komadiću papira 
koji ćemo poslije ispovijedi uništiti. Zatim je poželj- 
no zapisati zaključke o vlastitom duhovnom stanju 
do kojih se dolazi na temelju rezultata obavljenog 


ispita i njihove usporedbe s prethodnima, vjernost u 

provođenju prethodno odlučenog i eventualne nove 


odluke. 
1. PERIODIČNI 


U kakvom je odnosu periodični ispit savjesti s is- 
povijedi? 

U svakom svom obliku je dobra priprava za is- 
povijed, s jednom znatnom razlikom da se u slučaju 
kraćeg vremenskog razdoblja, kao što je mjesec, ispit 
savjesti može često poklapati s redovitom pripravom 
za ispovijed, dok se kod dužih razdoblja ona u pravilu 
pretpostavlja. 

Zašto je poželjno ići na ispovijed i kada nema teš- 
kih grijeha? 

Crkva nas poziva na “često i pomno pristupanje?" 
sakramentu ispovijedi jer je “veoma korisno i kao 
ustuk lakim grijesima". Da ne bi bilo nesporazuma 
razjašnjava se kako tu nije po srijedi “puko obredno 
ponavljanje ni neka psihološka vježba", već da je smi- 
sao “ustrajno nastojanje da se usavršuje krsna milost 
te se u nama, dok u svom tijelu pronosimo umiranje 
Isusa Krista, sve više očituje Isusov život".“ 





9% Rimski obrednik. Red pokore, Kršćanska sadašnjost, Zagreb, 
1975, br. 7b (str. 12). Vrlo iscrpno i korisno djelo o ispovi- 
jedi, posebno predviđeno za ispovjednike, je već klasično: 
ALronNso MARIA DE'LiquoRi, Pražica del confessore per ben 
esercitare il suo ministero, Casa Mariana, Frigento, 1987. 

9 Rimski obrednik: red pokore, nav. dj., br. 7b (str. 12). 

Kako se usklađuje godišnja ispovijed s onom re- 
dovitom? 

Katolicima je propisano ispovjediti se najmanje 
jednom godišnje. Međutim, ovdje se radi o praktič- 
nim vjernicima koji se ispovjedaju makar jednom 
mjesečno pa za njih godišnja ispovijed nije dužnost, 
nego se čini iz pobožnosti. 

Što znači ispovijed iz pobožnosti? 

Ne događa se iz nužde nego iz slobodnog izbora 
koji je motiviran duhovnim žarom i željom da se pro- 
dubljuje prisan odnos s Bogom.“ 

Koje su koristi od “velike" ispovijedi? 

Sveti Ignacije izdvaja posebno tri koristi: 

“Prva, premda onaj koji se svake godine ispovjeda 
nije dužan izvršiti veliku ispovijed, ipak, ako je obavi, 
ima veću korist i zasluge jer trpi veću bol zbog svojih 
grijeha i zbog zloće cijeloga svoga života. 

Druga, budući da se u takvim duhovnim vježbama 
dublje upoznaju grijesi i njihova zloća nego u vrijeme 
kad se čovjek ne bavi toliko stvarima svoje nutrine, sada 
će, budući da ih je bolje upoznao i pretrpio veću bol 
zbog njih, otuda crpsti veću korist i zaslugu nego prije. 

Treća, dosljedno tome, budući da se bolje ispovjedio 
i raspoložio, sposobniji je i pripravniji primiti Presveti 





7 Detaljnije vidi GiuLio CESARE FEDERICI, Gammino ignazi- 
ano. Gli “esercizi spirituali? di sant lgnažio di Loyola, Edizioni 
Messaggero Padova, Padova, 2005, str. 99-100. 

sakramenat, a to mu primanje pomaže ne samo da ne 
padne u grijeh, već ga i uzdržava u rastu milosti.“ 
Što je to životna ispovijed? 
Kako kaže sam naziv, tu se ispovjeda cijeli život i 
u pravilu već ispovijeđeno s nakanom da se bolje sa- 
gleda vlastite grijehe, posebno njihove uzroke, i tako 
se eventualno dopuni ono što se prije propustilo u is- 
povijedi te da se pobudi veće kajanje i bol za počinje- 
no zlo kako bi se tako dala dodatna zadovoljština.? 
Kako često se može obavljati životnu ispovijed? 
Jednom ili nekoliko puta u životu u većim vre- 
menskim razmacima. Nikako ne treba pretjeriva- 
ti, nego ponajprije treba voditi računa o ispravnosti 
nakane i kvalitetnoj pripravi, za što je najprikladnije 
vrijeme duhovnih vježbi. 


1.1. Godišnji ispit savjesti 
prema deset zapovijedi 


1. Ja sam Gospodin Bog Tvoj! Nemaj drugih bogo- 
va uz Mene! 

Gospodin: Je li mi Bog na prvom mjestu u životu? 
Jesam li proveo tjedne i mjesece bez učinjenog i naj- 
manjeg čina ljubavi prema Bogu, bez da sam mislio 





?2 IGNACIJE LoyYoLsKI, Dubovne vježbe, br. 44. 

3 "Takvu ispovijed mnogi sveci preporučuju, posebno na po- 
četku ozbiljna duhovnog života, i ističu njene prednosti (vidi 
na pr. F. SALEŠKI, Filotea, 1, 6.) 

na Njega? Imam li neke 
druge bogove uz Njega, 
kao: novac i materijalno 
bogatstvo, uspjeh, karije- 
ra, ugled, čast, vlast, tije- 
lo i njegova zadovoljstva, 





. zabava, prestiž u druš- 

Mojsije razbija ploče Saveza tvu, sebeljublje, odjeća 

i vanjski izgled? Jesu li 
mi možda drugi ljudi (kao sportaši, političari, pjeva- 
či ili glumci) ili možda stvari (kao kuća, auto ili ra- 
čunalo) idoli ili bogovi? Jesam li obeščastio svetinje? 
Konkretno: svetogrdne ispovijedi i pričesti? Tražim 
li Boga iskrenim srcem? Nastojim li da mojim djelo- 
vanjem upravlja ispravna nakana? Vjerujem li u Božji 
promisao ljubavi za mene? 

Molitva: Dajem li Bogu dovoljno vremena? Mo- 
lim li redovito ili kroz dulja razdoblja zapuštam mo- 
litvu? Jesam li molio sabrano i pažljivo: ujutro prika- 
zivanjem djela toga dana, a na kraju dana večernjim 
molitvama? Jesam li tijekom dana imao drugo vrije- 
me za molitvu (na primjer krunice, razmatranja, str- 
jelovitih molitava i sl.)? Jesam li navečer učinio ispit 
savjesti? Služim li se svim sredstvima za svakodnevni 
rast u punini duhovnog života? Ili sam bio inertan i 
lijen? Jesam li bezvoljno obavljao ono što se odnosi 


na Boga? 

Vjera: Jesam li možda površan u vjeri? Irudim li 
se čitati o Bogu: Bibliju, vjerske knjige ili časopise, i 
tako produbljivati svoju vjeru, ili sam lijen i nezain- 
teresiran za to? Jesam li možda zatajio svoju vjeru iz 
obzira i straha? Jesam li išao na nekršćanske i protu- 
kršćanske tečajeve (Nove Akropole, transcendental- 
ne meditacije, joge, reikija...), sudjelovao u obredima 
istočnjačkih sekti (Hare Krišna, Sai Baba, Bahai...) ili 
nekih drugih (Jehovini svjedoci, mormoni, pentako- 
stalci i slični)? Jesam li ičim podupirao takva nekato- 
lička djelovanja? Iražim li od Boga da uveća u meni 
vjeru i ljubav prema Njemu? Jesam li nijekao neku 
vjersku istinu ili u nju svojevoljno sumnjao? Jesam 
li čitao ili čuvao knjige, novine ili videosnimke koje 
su usmjerene protiv vjere? Jesam li ih prenosio dru- 
gima? Jesam li govorio i djelovao protiv vjere? Kada 
sam čuo krivovjerja i klevete o vjeri i Crkvi, jesam 
li spremno i strpljivo tražio protulijek tamo gdje se 
on doista nalazi? Jesam li u stanju prepoznati imam 
li krive ideje o vjeri i moralu? Što činim da izađem 
iz te sumnje? Jesam li bio indiferentist, držeći da su 
sve vjere jednake? Jesam li pripadao društvima, udru- 
gama, strankama ili ideologijama koje su neprijatelji 
vjere (masonerija, komunizam, itd.)? Jesam li se pre- 
puštao očaju oko moga spasenja ili sam se preuzetno 
uzdao u Boga kako bi onda mirno nastavio griješi- 
ti? Jesam li pribivao ili sudjelovao u ženidbi katolika 

koju Crkva ne odobrava? Pohađam li sredinu koja je 
uistinu vjerski izgrađujuća? I u tom slučaju trudim li 
se dnevno i ozbiljno oko poticaja koje sam tu primio? 
Kako sam koristio vrijeme, snage i darove primljene 
od Boga kao talente iz Evanđelja? 

Praznovjerje i magija: Jesam li bio praznovjeran 
(vjera u crnu mačku, broj 13, kucanje u drvo i slično)? 
Nosim li ili držim u svojoj kući praznovjerne pred- 
mete “za sreću" (talismane poput potkove), “protiv 
nesreće (amulete) ili još gore okultne znakove i sim- 
bole (kao pentagram, “666", izokrenuti križ i slično)? 
Jesam li išao kod nadriliječnika, iscjelitelja i sličnih 
koji se zapravo bave magijom? Jesam li tražio usluge 
vidovnjaka, čarobnjaka ili vračara (npr. u vezi uroka)? 
Je li mi netko drugi ili sam sam sebi gatao u šalicu, 
dlan, karte ili slično? Jesam li čitao horoskop ili vjero- 
vao da zvijezde određuju sudbinu? Jesam li sudjelo- 
vao u prizivanju duhova ili u nekoj drugoj magijskoj 
praksi? Jesam li bio u kontaktu s nekim sotonskim 
sektama i ponudama? 

Protivštine: Jesam li podnosio strpljivo boli i pro- 
tivštine života? Jesam li se utjecao Božjoj pomoći u 
nevoljama? Koliko sam se trudio prakticirati mrtvlje- 
nje da bih dopunio ono što nedostaje Muci Kristo- 
voj? Jesam li mrmljao izvanjski (ili u svojoj nutrini) 
protiv Gospodina kada mi se dogodila neka nesreća? 
Jesam li se bunio protiv Boga i njegove Providnosti? 

Zahvaljujem li Mu za sva dobročinstva u svome ži- 
votu i tako bivam spreman primiti još veće darove? 

Apostolat: Trudim li se vidjeti u svom bližnjem sli- 
ku i priliku Boga? Ljubim li ga iz ljubavi prema Bogu? 
Jesam li prezirao, ismijavao bližnjeg? U sredinama 
gdje živim (u obitelji, u radnim sredinama i drugdje) 
trudim li se biti pravi kršćanin primjerom i riječju? 
Jesam li posvetio radu ili studiju potrebni angažman 
znajući da se radi o zadaći koju mi je Bog sam po- 
vjerio i stožeru moga posvećenja? Vršim li apostolat 
tražeći (molitvom, malim osobnim žrtvama i izvor- 
nim odnosom prijateljstva) da druge osobe upoznaju 
Boga i sve ga više vole? Kako se odnosim prema Cr- 
kvi? Imam li ispravan pojam o njenom autoritetu koji 
uvijek ostaje iz božanskog razloga, i samo zbog njega, 
i usprkos ljudskim slabostima? Jesam li govorio bez 
poštovanja o svetim stvarima, o Crkvi, papi, svećeni- 
cima? Vjerujem li u ono što Crkva uči? Osporavam li 
njene zapovijedi koje su Kristove zapovijedi? 


2. Ne izusti imena Gospodina Boga svoga uzalud! 

Spomen: Jesam li častio sveto ime Božje? Jesam li 
spominjao Božje ime bez potrebe, ili, još gore, u ljut- 
nji ili bez poštovanja? 

Psovke: Jesam li bogohulio govoreći pogrdne riječi 
protiv Boga, Gospe, svetaca ili svetih stvari? Je li to 
bilo pred drugima? Jesam li se u tom slučaju pokajao 
i odlučio tražiti oproštenje u sakramentu Ispovijedi? 

Sd Jesam li dao zadovolj- 
štinu, barem s jednom 
Zdravo Marijom ili ne- 
kom strjelovitom moli- 
tvom, kad sam čuo dru- 


ge da bogohule? Jesam li 





proklinjao druge? 

Bog sa Adamom i Evom prije Pada Zakletva: Jesam li se 
zaklinjao bez potrebe? 

Jesam li to činio lažno, nerazborito, lakomisleno ili 

zbog nebitne stvari? Jesam li popravio štetu koja je 

odatle proizišla? Jesam li propustio ispuniti neko za- 

htjevno obećanje ili zavjet? 


3. Spomeni se da svetkuješ Dan Gospodnji! 


Su. Misa: Vidim li u svetoj Misi središnji trenu- 
tak mog kršćanskog života? Sudjelujem li pobožno 
i sabrano kako traži otkupiteljska žrtva Krista koji 
je umro iz ljubavi prema meni i zbog mojih grijeha? 
Jesam li propustio pribivati svetoj Misi nedjeljom ili 
zapovjednim blagdanom? Jesam li obdržavao zapo- 
vijed godišnje Ispovijedi i uskrsne Pričesti? Jesam li 
priječio drugima (bračnom drugu, djeci, prijateljima, 
suradnicima, kolegama) da sudjeluju na svetoj Misi? 
Jesam li kasnio ili ranije otišao bez valjana razloga? 
Jesam li se rastresao za vrijeme svete Mise? Jesam li 
rastresao druge? 

Počinak: Jesam li ra- 
dio, ili činio da drugi 
rade, nedjeljom bez hit- 
ne nužde? Jesam li obav- 
ljao na Dan Gospodnji 
one poslove koje inače 
svakodnevno radim (npr. 
učenje) više od dva sata? Moaprinosi žrtvu zahvalnicu 
Kada je bilo potrebno, 


jesam li tražio potrebnu dispenzu? Jesam li pošto- 





vao blagdanski odmor svijestan opasnosti modernog 
tempa života? Jesam li obeščastio blagdane skupovi- 
ma ili zabavama pogibeljnima za vjeru i moral? 

Duhovni rast: Pristupam li često sakramentu Is- 
povijedi? Jesam li vodio brigu da obdržavam propis 
o postu (barem sat) prije Pričesti? Jesam li postio na 
Čistu srijedu i Veliki petak? Jesam li petkom učinio 
kakvu malu žrtvu, na primjer da ne jedem meso ili 
neko malo mrtvljenje? Jesam li izbjegavao crkvene 
pobožnosti (npr. križni put, krunica...) i živio mini- 
malizam u vjeri (kad činim samo ono što je propisa- 
no i ništa više od toga)? 


4. Poštuj oca i majku da dugo živiš i dobro ti bude na 
zemlji! 

Roditelji: Jesam li bio pažljiv i vodio brigu o ro- 
diteljima, posebno ako su stari? Jesam li im bio po- 
slušan u svemu onome što su imali pravo tražiti od 

mene? Imam li neurednu 
želju za neovisnošću koja 
me navodi da loše pri- 
mam naputke roditelja 
jednostavno zato što mi 
to zapovijedaju? Jesam li 





j svijestan da je ova reakci- 
Rodbina nosi Jobu poklone nakon ja prouzročena ohološću? 
ozdravljenja Jesam li ih poštovao i tra- 
žio od njih savjet ili ih ne uvažavam i podcijenjujem? 
Jesam li ih ražalostio? Jesam li zanemario pomagati 
im u potrebama i na času smrti? Jesam li propustio 
moliti za njih, u teškoćama života i nakon njihove 
smrti? Jesam li ih oštetio nepravednim kritikama ili 
na neki drugi način? Jesam li im prijetio ili im že- 
lio neko zlo? Jesam li zakazao u ispunjivanju svojih 
dužnosti? Jesam li zloupotrijebio njihovo povjerenje? 
Jesam li se osjećao odgovornim pred njima zbog truda 
koji ulažu u moju formaciju ozbiljno učeći? Jesam li 
sebičan i škrt sa stvarima koje imam i žao mi ih je dati 
drugoj braći i sestrama? Jesam li se svađao s braćom 
i sestrama? Jesam li prekinuo komunikaciju s njima i 
ne ulažem sredstva potrebna za pomirenje? 
Supružnici: Jesam li svjestan da dugujem svome 
bračnom drugu ljubav, predanost i vjernost jer je sam 
Bog ustanovio da zajednički prođemo uzvišeni put 
bračnog poziva? Jesam li svjestan da su ljubav, pre- 
danost i vjernost mogući samo ako se zaboravi sebe, 

trudeći se razumjeti, htjeti dobro i služiti drugom 
usprkos njegovim ograničenjima i manama? Činim li 
sve moguće da pobijedim rutinu u ljubavi prema nje- 
mu? Jesam li se svađao sa svojim bračnim drugom? 
Jesam li imao razumijevanja u trenutcima nemira? 
Izbjegavam li prekoriti ga, proturječiti mu ili rasprav- 
ljati s njime pred djecom? Jesam li ga ostavio previše 
vremena sama? Jesam li mu bio neposlušan ili sam ga 
grdio? Jesam li time dao loš primjer? 

Djeca: Ponašam li se obzirno s osobama u mojoj 
obitelji? Jesam li im posvetio svu potrebnu pažnju i 
vrijeme? Jesam li im dao loš primjer ne ispunjujući 
vjerske, obiteljske ili profesionalne dužnosti? Jesam li 
ispravljao odlučno i s ljubavlju njihove mane ili sam 
prelazio preko njih iz komoditeta? Jesam li im prije- 
tio ili ih maltretirao riječima ili činima? Jesam li ih 
proklinjao? Jesam li zanemario svoju dužnost da im 
pomognem u ispunjivanju njihovih dužnosti (prema 
Bogu, članovima obitelji, prijateljima i učiteljima)? 
Jesam li vodio brigu o njihovoj vjerskoj i moralnoj iz- 
gradnji? Izbjegavam li diskusije ili prepirke s djecom 
ne pridajući značenje malenkostima koje se nadilaze 
s vremenom i dobrim raspoloženjem? Jesam li pazio 
s kime se druže? Jesam li se trudio biti im prijatelj? 
Jesam li znao stvoriti dobro ozračje izbjegavajući ne- 
povjerenje i načine koji priječe opravdanu slobodu 
djece? Žrtvujem li ono što se meni sviđa, svoje ka- 
price, zabave i slično, kako bih ispunio dužnost da se 

posvetim obitelji? Tužim li se u prisutnosti obitelji 
na teret koji su mi kućne obveze? U slučaju da sam 
mogao, jesam li propustio pomoći osobama koje su 
mi najbliže (članovi obitelji, rodbina) u njihovim du- 
hovnim ili materijalnim potrebama? Jesam li ih po- 
dupirao i savjetovao u njihovim odlukama za njihovo 
pravo dobro? Jesam li ih neopravdano priječio u iz- 
boru profesije ili životnog poziva? Jesam li tolerirao 
sablazan, moralne ili fizičke opasnosti kod osoba koje 
žive u mojoj kući? 


5. Ne ubij! 

Život: Jesam li nekome oduzeo život? Jesam li 
ugrozio svoj ili tuđi život stavljajući ga u opasnost la- 
komisleno, na primjer ne poštujući prometna pravila? 
Jesam li propustio pomoći osobi koja je bila u opa- 
snosti ili trebala pomoć? Jesam li učinio nešto (neraz- 
boritošću, ili, još gore, iz zloće) što je naškodilo tjele- 
snom, moralnom ili duhovnom životu bližnjega? Je- 
sam li sablaznio druge svojim razgovorima, načinom 
oblačenja, pozivom na neku nemoralnu predstavu ili 
posudbom neke nečiste knjige ili revije? Jesam li u 
tom slučaju nastojao popraviti sablazan? Jesam li bio 
okrutan prema životinjama? 

Nerođeni: Jesam li uvjeren da je ljudski život pr- 
votna i apsolutna vrijednost, veliki Božji dar čovje- 
ku koji stoga mora biti sačuvan i branjen, u svakom 
svom obliku, od začeća do prirodnog kraja? Širim li 

oko sebe ovo uvjerenje? 
Jesam li svijestan da je 
pobačaj vrlo težak grijeh 
protiv čovjeka i Boga i 
da svako dragovoljno su- 
djelovanje u njemu pod- 





liježe kazni izopćenja iz 
Crkve? Jesam li prisilio, Kajin ubija Abela 
nagovorio ili podmuklo 
naveo neku ženu na pobačaj? Jesam li sudjelovao u 
umjetnoj oplodnji? Jesam li koristio kontraceptivna 
sredstva koja su ujedno i abortivna, kao spirala ili 
neke vrste pilula? Jesam li se dao sterilizirati kirur- 
škim zahvatom ili sam to tražio od drugoga? 
Zdravlje: Jesam li naškodio svom zdravlju, na 
primjer jedući i pijući više od razumnog i pretjeru- 
jući u pušenju? Jesam li radi tjelesnog izgleda štetio 
zdravlju pretjeranim dijetama ili uzimanjem rizičnih 
preparata? Jesam li koristio droge? Jesam li odbacio 
odrješito bilo koji poziv da ih kušam? Jesam li ne- 
poštovanjem prirodnih Božjih zakona slabio svoje 
zdravlje, npr. zamjenjujući noć za dan? Jesam li bio 
umjeren u gledanju televizije i korištenju interneta? 
Jesam li se zadržavao u depresivnim mislima ili pre- 
puštao očaju? Jesam li prakticirao neljudske i opasne 
sportove? Jesam li želio sebi smrt ne podvrgavajući se 
Božjoj providnosti? Jesam li možda pokušao učiniti 
samoubojstvo? 

Bližnji: Jesam li bio umišljen i ohol i htio toliko 
potvrditi samoga sebe da sam prezirao druge i sebe 
stavljao prije njih? Jesam li se izrugivao drugima, 
ismijavao ih ili kritizirao? Jesam li nametnuo drugi- 
ma svoju volju potiskujući njihovu slobodu i zane- 
marujući njihova prava? Jesam li maltretirao druge 
riječima ili djelima? Jesam li tražio stvari na loš način, 
zakazujući u ljubavi? Jesam li se prepuštao ljutnji ili 
želji za osvetom? Jesam li oprostio primljene uvrjede? 
Da li možda s nekim ne govorim i ne želim se pomi- 
riti ili ne činim ono što mi je na raspolaganju da do 
toga dođe? Jesam li želio zlo svome bližnjemu? Jesam 
li se radovao zlu koje ga je snašlo? Jesam li učinkovito 
vodio brigu o dobru bližnjega? Jesam li ga ispravio 
kako to traži kršćanska ljubav? Jesam li drugima pri- 
pisivao loše nakane kada nisam mogao biti siguran 
u to? Pazim li da političke ili profesionalne razlike 
ne prerastu u neraspoloženje, mrzovolju ili mržnju 
prema drugim osobama? 


6. Ne sagriješi bludno! 

Neoženjeni: Jesam li učinio neko nečisto djelo sam 
sa sobom ili s drugima? Koliko puta? Je li bilo neke 
otežavajuće okolnosti: srodstvo, oženjena osoba, ma- 
loljetna, i slično? Jesam li sudjelovao u homoseksual- 
nim radnjama ili podupirao homoseksualnost kao ta- 
kvu? Jesam li učinio neko drugo djelo protiv čistoće? 
Živim li u nesakramentalnom braku? 

Oženjeni: Jesam li 
krivo koristio brak uzi- 
majući lijekove, koristeći 
sredstva i kontraceptivne 
metode za  izbjegava- 
nje prokreacije ili pre- 





kidajući odnose? Jesam 
li naveo bračnog druga Eva daje Adamu jabuku 

ili druge osobe da rade 

isto? Jesam li ulazio u bračne odnose samo onih dana 
u kojima ne može doći do začeća bez teških i oz- 
biljnih razloga? Jesam li zakazao u bračnoj vjernosti 
mišlju ili djelima? Održavam li prijateljstva koja su 
redovita prilika za grijeh i nevjeru? Jesam li ih spre- 
man napustiti? Jesam li odbio bez valjanih motiva 
bračnu dužnost? 

Zaručnici: Je li istinska ljubav razlog moga “hoda- 
nja*ili nešto drugo? Je li me “veza? udaljila od Boga? 
Jesam li se trudio upoznati istinski Božji naum o 
spolnosti? Živim li čisto zaruke i idem li često na Is- 
povijed i Pričest kako bih imao više milosti Božje? 
Tražim li od Boga u molitvi pomoć kako bih bio čist 
u srcu i velikodušan u žrtvi? Degradiram li ljudsku 
ljubav brkajući je s egoizmom i užitkom? 


7. Ne ukradi! 
Krađa: Jesam li otuđio od drugoga predmete ili 
novac? Jesam li to nadoknadio ili vratio? Jesam li to 

spreman učiniti? Jesam 
li sudjelovao s drugima 
u krađi? Je li bilo neke 
otežavajuće = okolnosti, 
npr. da se radilo o nekom 
svetom predmetu i slič- 





no? Jesam li oštetio čiju 
Izviđači nose plodove iz. imovinu? Jesam li uzeo 
Sdallana sonije ili kupio ukradene stvari? 
Zadržavam li tuđe protivno vlasnikovoj volji? 
Nepravda: Jesam li pravedno plaćao tuđi rad? 
Jesam li oštetio druge u ugovorima ili trgovačkim 
odnosima prijevarama, spletkama, korupcijom, pot- 
plaćivanjem? Jesam li nadoknadio nanesenu štetu? 
Jesam li tolerirao zloupotrebe ili nepravde koje mi je 
bila dužnost spriječiti? Jesam li se rukovodio simpati- 
jama prema osobama ili pristranošću? Jesam li vodio 
brigu o moralnosti radne sredine? Jesam li svojim ko- 
legama olakšavao ispunjivanje vjerskih dužnosti ono- 
liko koliko je to bilo u mojoj moći? Jesam li se uvijek 
dobro ponašao prema njima? Jesam li im pomogao 
u potrebi? Jesam li izrabljivao tuđu nevolju? Jesam li 
plaćao pravedne poreze i doprinose? Ako sam pretr- 
pio nepravdu, jesam li se pokazao raspoloživ za po- 
mirenje i oprost iz ljubavi prema Kristu ili čuvam u 
srcu mržnju i želju za osvetom? Jesam li prekomjerno 
trošio na kućne ljubimce? 

Rad: Jesam li radio ozbiljno, zarađujući plaću koju 
primam? Jesam li dopustio da, zbog lijenosti, nastanu 
teške štete u mom radu? Radim li misleći da se Bogu 
ne smiju prikazati loše učinjene stvari? Jesu li mi no- 
vac i užitci bili bitniji od istine, ljubavi i povezanosti 
s Bogom? Irošim li novac uludo ili iznad svojih mo- 
gućnosti? Jesam li propustio podmiriti svoje dugove? 
Kockam li ili možda previše igram igre na sreću? 


8. Ne reci lažna svjedočanstva! 

Laž: Jesam li rekao ić 
stvari koje ne odgovara- 
ju istini? Je li razlog bila 
lakoumnost, hvalisavost, 
kukavičluk, oholost, pr- 
kos, pohlepa za dobit- 


kom, mržnja? Jesam li 





popravio štetu koja je 
eventualno proizašla iz 
toga? Lažem li redovito pravdajući se mišlju “da su to 
stvari od malog značenja"? Jesam li izbjegavao dvo- 
ličnost, prijetvornost i hipokriziju? 

Ogovaranje: Jesam li govorio loše o drugima iz 
samodopadnosti, zavisti ili neraspoloženja? Jesam li 
širio (bez ikakve staleške obveze) teške mane drugih 
osoba (koje su stvarne ali nepoznate)? Jesam li svi- 


Izak blagoslivlje Jakova 


jestan da je to ogovaranje kojim nanosim štetu do- 
brom glasu drugog i pravim reklamu zlu? Jesam li 

to nekako popravio, na primjer govoreći pozitivno o 
dotičnom? Shvaćam li da me politička, profesional- 
na ili ideološka neslaganja ne smiju zaslijepiti do te 
mjere da sudim ili govorim loše o bližnjem; i da me te 
razlike nikako ne ovlašćuju da objelodanjujem nečije 
moralne defekte (osim ako to zahtijeva opće dobro)? 

Kleveta: Jesam li klevetao pripisujući drugima ono 
što nije bilo istinito? Jesam li popravio nastalu šte- 
tu ili sam spreman to učiniti? Jesam li govorio loše 
o drugima — osobama ili ustanovama — s jedinom 
osnovom “govori se", “rekli su mi? i sličnim? Drugim 
riječima jesam li sudjelovao na taj način u kleveti ili 
mrmljanju? Jesam li propustio obraniti bližnjega koji 
je bio ocrnjen ili oklevetan unatoč tome što mi je to 
bilo moguće? 

Privatnost: Jesam li otvarao ili čitao prepisku ili 
druge spise za koje dotični nije htio da se zna? Jesam 
li slušao razgovore protiv volje onih koji su ih vodili? 
Jesam li izdao ičije povjerenje? Jesam li odao važne 
tajne drugog bez pravednog razloga? Jesam li popra- 
vio nanesenu štetu? 

Istinoljubivost: Jesam li bio spreman dati osobno 
svjedočanstvo u javnosti za istinu? Jesam li slijedio 
spoznatu istinu? Što nisam želio vidjeti od istine i 
zašto? Jesam li živio u svijetu snova i izbjegavao bitna 
pitanja? Jesam li iznosio istinu s ljubavlju? Jesam li 
propustio ispričati se onome koga sam uvrijedio? 

9. Ne poželi tuđeg peta. druga! 

Misli: Jesam li se 
svojevoljno zadržavao u 
nečistim mislima, sjeća- 
njima i željama? Jesam li 
gledao, čitao ili govorio 
o nečasnim stvarima? 





Prigode: Jesam li svi- 


Rebeka i sluga Abrahamov na 
čin proizlazi također iz studencu 


jestan da odgovornost za 


svojevoljnog postavljanja pretpostavki, tim više što na 
ovom području nema lake materije? Klonim li se od- 
lučno bliže grješne prigode znajući da u suprotnom 
kušam Boga i već činim grijeh? Jesam li sudjelovao 
u predstavama (filmovi, televizijske emisije, skupo- 
vi) koje su me stavljale u grješnu prigodu? Jesam li 
svijestan da je već dovesti se u ovakve prilike grijeh? 
Jesam li čvrsto odlučan kloniti ih se ubuduće? Prije 
nego pribivam nekoj kazališnoj, televizijskoj, filmskoj 
predstavi ili prije čitanja neke knjige ili revije tražim 
li savjet od razborite osobe o sadržajima i moralnom 
nivou? Jesam li pohađao nepreporučljive sredine ili 
loša društva? Jesam li odlazio na nudističku plažu? 


10. Ne poželi nikakve tuđe stvari! 

Zavist: Jesam li bio zavidan drugom na onome 
što posjeduje? Podnosim li u kršćanskom duhu even- 
tualni nedostatak potrebnih stvari? Prepuštam li se 

samožaljenju? Jesam li 
se pravio važan i želio da 
mi drugi zavide? 

Opće dobro: Jesam li 


bio pravedan, zauzet, ča- 





stan u radu, voljan pri- 





m2 pomoći za opće dobro? 
Job blagoslivlja Boga nakon štoje Uzimam li srcu dobro i 

sr napredak ljudske zajed- 
nice u kojoj živim ili skrbim samo za svoje osobne 
interese? Sudjelujem li, koliko mogu, u inicijativama 
koje promiču pravednost, javni moral, slogu, dobro- 
tvorne akcije? Jesam li dao svoju potporu programi- 
ma društvenog i političkog djelovanja koji su nemo- 
ralni i protukršćanski? 

Nesebičnost: Jesam li potrošio više nego što mi to 
dopušta moja situacija nepravedno opterećujući kuć- 
ni budžet? Jesam li propustio dati prikladnu pomoć 
Crkvi? Dajem li milostinju sukladno svojim moguć- 
nostima? Koliko ovisi o meni, branim li potlačene 
i pomažem li potrebne? Ili se odnosim sa samodo- 
statnošću ili tvrdoćom sa svojima bližnjima, poseb- 
no siromasima, slabima, starima, marginaliziranima 
i doseljenicima? 

1.2. Mjesečni ispit prema blaženstvima 


1. Blago siromasima dubom: njihovo je kraljevstvo 
nebesko! 

- Jesam li prema drugima bio jednostavan i pri- 
rodan ili sam se uznosio i bio grub? Jesam li se pravio 
važan i razmetao? Jesam li druge prezirao i držao 
manje vrijednima? 

-  Jesamli bio tašti umišljen? Jesam li se prepu- 
štao ispraznosti, prevelikoj navezanosti na ono što je 
prolazno? Jesam li gojio neumjerenu ambiciju i ča- 
stohleplje? 

- Jesam li htio da uvijek bude po mome, da 
moja riječ bude posljednja? Jesam li prihvaćao savjete 
i upozorenja? 

- Jesam li dopustio da mnome ovlada ljutnja? 
Jesam li je očitovao na neki način? 

- Jesam li zavidio drugima? Jesam li poštovao 
tuđe stvari? Jesam li bio rasipan s novcem, s hranom? 
Jesam li pomogao bližnjemu u potrebi? 


2. Blago ožalošćenima: oni će se utješiti! 

- Jesam li prihvaćao sve što dolazi od Boga, kao: 
gubitak, neuspjeh, bolest, kušnju, nezgodu? 

- Jesam li optuživao Boga da je On odgovoran 
za moje padove? Jesam li mrmljao i bunio se protiv 
Boga? 


- Jesam li se prepuštao malodušnosti i očaju? 

-  Daodbijem napast, jesam li se prihvaćao mo- 
litve, pokore, Riječi Božje? Jesam li tražio pomoć od 


Boga kada mi je bilo teško? 


3. Blago milosrdnima: oni će zadobiti milosrđe! 

- Jesam li sumnjao u Božje milosrđe, u Božje 
oproštenje s obzirom na sebe? 

- Jesam li opraštao uvrjede ili sam odbijao opro- 
stiti? Jesam li podupirao antipatiju ili mržnju? Jesam 
li bio osvetoljubiv? Jesam li uistinu opraštao i učinio 
što sam mogao da dođe do pomirenja? 

- Jesam li bio svadljiv? Jesam li koga proklinjao? 
Jesam li bio zloban, kivan, osjetljiv? 

- < Jesamli bio požrtvovan prema drugima? Jesam 
li bio dobrohotan i nastojao razumjeti druge? Jesam li 
podnosio druge kada su bili naporni ili dosadni? 


4. Blago čistima srcem: oni će Boga gledati! 

- Jesam li bio istinoljubiv? Jesam li se služio la- 
žima ili pretvaranjem? Jesam li svjesno zatajio neki 
grijeh u Ispovijedi? 

- Jesam li poštovao druge, njihov dobar glas, 
ugled? Jesam li se služio ogovaranjem, klevetanjem, 
neutemeljnim sudovima? Jesam li kritizirao, “pre- 
tresao" nekoga nenazočnoga? Jesam li podupirao zlo 
mišljenje ili raspoloženje? 

- Jesam li uvijek radio po savjesti? Jesam li se 
brinuo za izgradnju svoje savjesti? 

- Jesam li savjesno obavljao svoje staleške duž- 
nosti? Jesam li bio lijen, površan, nemaran? 

- Jesam li poštovao roditelje i starije? Jesam li 
im bio poslušan? Jesam li pokazivao ljubav svojim 
roditeljima? Jesam li im pomagao u njihovim potre- 
bama? Jesam li imao vremena za njih? 

- Kakvo je bilo moje vladanje u obitelji, u za- 
jednici, u društvu? Je li bilo hladnoće, nezainteresira- 
nosti, neuljudnosti, sebičnosti? Jesam li nastojao biti 
susretljiv i raspoloživ za pomoć? 

- Jesam li podupirao loše misli protiv čistoće? 
Jesam li griješio protiv čistoće riječima, čitanjem lo- 
ših knjiga i časopisa, gledajući zle filmove ili sadržaje 
na internetu? Jesam li sagriješio bludno činima, ne- 
čednim ponašanjem, vladanjem? Jesam li bio povod 
ili uzrok grijeha riječima ili djelima, kao što je saku- 
pljanje i širenje besramnih materijala preko računala 
i mobitela? Jesam li poštovao svoje tijelo? 


5. Blago mirotvorcima: oni će se sinovima Božjim 
zvati! 

- Jesam li koga ubio? Jesam li poželio smrt dru- 
gome? Jesam li bio odgovoran prema životu nero- 
đenih i promicao kulturu života? Prihvaćam li da je 
samo Bog Gospodar ljudskog života? 

- Jesam li bio uzrok sablazni? Jesam li bio di- 
rektni ili indirektni uzrok gubitka vjere? 

- Jesam li želio dobro drugome? Jesam li nasto- 
jao učiniti druge sretnima? 

- Jesam li krao? Jesam li varao? Jesam li davao 
opak, zao savjet? 

- Jesam li pomagao onima koji su bili u nevolji? 
Jesam li promicao slogu? Jesam li bio uzrok nesloge, 


smutnje, nemira? 


6. Blago progonjenima zbog pravednosti: njihovo je 
kraljevstvo nebesko! 

- Jesam li se bojao ili ustručavao pokazati da 
sam kršćanin? Jesam li se stidio Krista, Crkve, vjere? 

- Da izbjegnem podrugivanju, jesam li govorio 
zlo o Bogu, o Crkvi, o vjeri, o svećenicima? Jesam li 
zanemarivao vjerske stvari iz ljudskog obzira kad su 
drugi govorili protiv i ušutkivali me? 

- Jesam li nedjeljom i zapovijedanim blagda- 
nom išao redovito na svetu Misu? Je li mi svaka ne- 
djelja bila pravi dan Gospodnji ili je prevladala želja 
za zaradom, pretjeranim zabavljanjem? Jesam li ula- 
gao u svoju vjersku izgradnju? Jesam li bio vjeran i 
sabran u molitvi? 

- < Kakvo sam svjedočanstvo vjere davao u svojoj 
okolini? Što sam učinio na širenju kraljevstva Božjeg? 
Jesam li podupirao, ohrabrivao i molio za one koji su 
odgovorni za navješćivanje i širenje Evanđelja? Jesam 
li se brinuo za spasenje i duhovnu sreću grješnika? 

- Jesam li odbijao zbog ljudskog obzira ili zbog 
straha reći što mislim u raspravama i razgovorima o 
Bogu, o Crkvi, o svećenicima, o kršćanskom moralu? 
Jesam li o Bogu govorio s poštovanjem i ljubavlju? 


2. ZA SPECIFIČNE POTREBE“ 


2.1. Shema ispita za one koji naziru duhovni 
poziv 


Shvaćam li da ništa nije veće od služenja Bogu 
i posvećivanja svoga života Njemu iako je to teška 
zadaća? Shvaćam li da su sve ljudske stvari prolazne 
i da mladost ostaje jedino u duši onih koji su se 
lišili vlastitih, pa i časnih užitaka kako bi se stavili 
u Božje ruke? Shvaćam li da ljudske stvari vrijede 
ponajprije stoga jer ih se možemo slobodno odreći 
iz ljubavi prema Bogu? Shvaćam li da svijet nadasve 
ima potrebu za svecima i apostolima; da su bezbroj- 
ne duše koje nesvjesno pružaju ruke da ih se spasi? 
Nalaze li se ispravni motivi u zaleđu onoga što se 
sada kovitla u mojoj duši? Je li motiv Vječnosti i 
Ljubavi onaj koji me ohrabruje i privlači? Znam li 
da, ako dopustim da budem snažno privučen, idem 
prema danu, a ne - kao što se događa većini — pre- 
ma noći? Je li moje htijenje ozbiljno, ili nisam ništa 





Tri sheme koje slijede preuzete su od G. SIRI, nav. dj., str. 
110-113; 93-99; 114-119. 

drugo doli estet koji trči tek za kratkotrajnim i, u 
konačnici, samo dopadljivim dojmovima? 

Shvaćam li dovoljno da u ovom stanju trebam 
prije svega pojačati osobni odnos s Bogom koji mi 
jedini može svojom providnošću dati sigurnost 
koju “hoću"? I stoga, jesam li krenuo s primjenji- 
vanjem određene metode duhovnog života koja je 
potpuna, izravna, hranjena, i ima za garanciju tuđu 
sigurnu mudrost? Sve s ciljem da se uistinu izlo- 
žim “svjetlu? i spoznam je li moja duša pozvana na 
put sretnog i velikog izbora? Zahtijevam li možda 
čuda? Moći ću ih tražiti samo razumno, kad bu- 
dem siguran da ostvarujući ono što sam si sada re- 
kao, dođem do toga i da jasno vidim i da čvrsto 
držim donesenu odluku? 

Jesam li u međuvremenu zaključio tko sam i 
koliko vrijedim, koje krjeposti, koje pozitivne na- 
znake i koje mane nalazim u sebi, kako bih mo- 
gao dobiti rezultat koji će biti pozitivan i kako bih 
mogao dati potrebne elemente osobi koja mi izvan 
mene treba objektivno pomoći u traženju čvrstine 
takve odluke? 

Jesam li se počeo srcem odjeljivati od svijeta i 
od svega što mu je svojstveno? Je li mi jasno da bih 
bio smiješan kad bih mislio da slijedim duhovni 
poziv, a u međuvremenu nastavljao sebi dopuštati 
ono što pripada svjetovnoj udobnosti ili čak samo 
udobnosti koja nije u skladu s duhovnom naravi i 

ogoljenošću cilja za kojim idem? Jesam li povećao 
molitvu, posebno onu misaonu? Ako je slabo po- 
znajem, jesam li tražio nekoga tko me može nau- 
čiti iu tome mi pomoći? Jesam li se počeo odlučno 
vježbati u onome što bi sutra mogla biti moja sveta, 
blagoslovljena i konačna zadaća? Što čekam? Za- 
htijevam li da poziv dođe poštom ili preko čuda? 
Shvaćam li da se problemi rješavaju stoički i svr- 


stavanjem na stranu žrtve? 
2.2. Shema ispita za one koji idu prema braku 


Koje su prirode poticaji koji me upućuju prema 
određenoj osobi? Ili imam poticaje koji su neured- 
ni, slučajni, efemerni, nepostojani, površni prema 
različitim osobama, slučajno upoznatim, u lakoj i 
neozbiljnoj komunikaciji? Znam lida bih u tom 
slučaju, ako ne bih učinio autentični i srčani napor 
ozbiljnosti, riskirao da izaberem bez promišljenosti 
i s golemim rizikom koji bi me pratio cijeloga ži- 
vota? Ili bih pak ostao, ne zaključivši ništa, u stanju 
neuravnotežene i sterilne sentimentalne egzisten- 
cije? Znam li da je ovo točka u kojoj se pojavljuju 
svi prošli nedostatci moga odgoja, ponašanja, sre- 
dine, sva iskrivljenja koja sam naučio i prihvatio, 
a koja se prevode u nekontrolirane, pa i bolne, 
osjećaje, pogrješne sudove, sposobnosti zavarava- 

nja? Imam li na umu da priroda poštuje onoga tko 
je nju poštovao i da u trenutku kada se upućujem 
prema vlastitoj obitelji, ona mi može vratiti u mo- 
ralnim deformacijama slabo poštovanje koje sam 
prema njoj pokazivao? Sjećam li se da je bistrina 
ljubavi plod stalne čistoće u navadama? Sumnjam 
li barem da mi događaji mogu vratiti moje neko- 
rektnosti? Ali, konačno, znam li da je ljubav volja, 
to jest htjeti dobro onomu koga se ljubi? Jesam li 
sposoban shvatiti da strast, zadovoljena strast, po- 
rivi senzualnosti, nisu prava ljubav, ona trajna i jaka, 
iako u budućem braku osjetila i tjelesno zadovolje- 
nje mogu imati časno mjesto? 

Mjerim li svoju snagu volje, sposobnost ostva- 
renja i jakost ustrajnosti kako bih se nosio sa zada- 
ćama svake vrste na kojima se temelji neka obitelj? 
Jesam li svijestan odgovornosti koju se spremam 
preuzeti, budući da ne ću morati samo sebe izdr- 
žavati, nego također i drugog? Je li moja duša iska- 
ljena za trenutke hladnoće, depresije, obeshrabre- 
nosti, neizbježne u bilo kojem ljudskom pothvatu? 
Jesam li se makar počeo utjecati Gospodinu, kao 
onom tko mi može pružiti ruku, kako bih nado- 
knadio ono što sam eventualno izgubio, rekonstru- 
irao ono što sam kroz svoje iskustvo rasuo od svog 
karaktera, od svoje časti, od svoje riječi? 

Poštujem li djevojku/momka izbjegavajući ne- 
dopuštena zadovoljstva izvan braka, blagoslovlje- 


114 


Prigodni ispit savjesti 





nog od Boga? Izgrađujem li na žrtvi silovitih strasti 
vedrinu svoje sutrašnjice? Dajem li svojoj djevojci/ 
momku, kontrolom samoga sebe, sigurnost da su- 
tra ne će imati uza se jedno slabo stvorenje, spre- 
mno popustiti i pasti u sve izvanobiteljske mreže? 
U međuvremenu, uređujem li u sebi duhovni život 
ozbiljno i planski? Vježbam li se u suživotu, misleći 
na to da ću, iako u prvo vrijeme žar početaka uči- 
ni sve svijetlim, s dolaskom ustaljenog života ima- 
ti potrebu za strpljenjem, širokogrudnošću lišenoj 
svake ljubomore, oprostom? 

Nastojim li upoznati svoju djevojku/momka 
kako bih znao/la točke u kojima nam se tempera- 
menti podudaraju i one u kojima odudaraju, kako 
bih došao/la do razborita zaključnog suda i do od- 
lučnog i svjesnog koraka? Znam li se osloboditi 
lakih iluzija zaljubljenih kako bih bio kadar vidjeti 
i jesam li spreman prihvatiti pomoć od onoga tko 
mi je može u tome dati? Jesam li alergičan na sa- 
vjete i opomene drugih koji me vole i žele moje 
dobro? 

Mislim li na djecu, na dar koji Bog čini s njima, 
na dužnost da se pripremim za terete i slatka bre- 
mena koja donose, budući da su ona razlog života 
i braka? 

Rasvjetljujem li današnju ljubav njihovom traj- 
nom nazočnošću, budući da je ona poticaj uzviše- 
nja i ravnoteže, a uz to i časne topline? 

U ovom događanju, koje će se vjerojatno do- 
goditi samo jednom u cijelom životu, koristim li 
pomoć svetih sakramenata i nastojim li uvesti u 
istu perspektivu svoju djevojku/momka? Jesam li 
ispravno prihvatio mišljenje mojih roditelja? 

Mogu li konstatirati da mi zaručništvo dono- 
si ukorjenjivanje u dužnost, porast jakosti, proči- 
šćenje adolescentskih iluzija, jednu novu zrelost? 
Osjećam li da odlučujem zauvijek? 


2.3. Shema za one koji bez obzira na stalež teže 
savršenosti 


Ljubim li uistinu Boga? Znam li na što kon- 
kretno treba paziti da bih uistinu ljubio Boga ili se 
povjeravam jednom neodređenom i kratkotrajnom 
nagonu? Volim li Križ, u sebi, u Kristovoj Žrtvi, 
kao simbol i mjerilo svoje najčišće zasluge? Je li mi 
srce doista nenavezano na zemaljska dobra, kako 
bih bio slobodan pristati uz Boga, ili ostaje još neko 
zemaljsko dobro za koje sam vezan i koje mi priječi 
da se posve podložim volji Božjoj? Jesam li srcem 
nenavezan na samoga sebe, to jest jesam li istinski 
ponizan, istinski poslušan, bez oholosti, umišljeno- 
sti ili njihovih izvedenica? Ostanu li u meni ove 
mane, kako će biti moguća iskrena ljubav prema 
Bogu? Vršim li uvijek i samo volju Božju, pa i kad 
je teška, bez obzira na sredstvo ili posredovanje ko- 

jim mi biva pokazana? Jesam li postigao, odnosno 
trudim li se zaista postići nezainteresiranost moje 
volje u prianjanju uz Božansku volju? Imam li duh 
evanđeoskih savjeta, barem u onom obliku koji 
odgovara mojem staležu? Na kojem sam stupnju 
čistoće sukladne mom staležu? Što činim da imam 
ne samo srce nenavezano na zemaljska dobra već i 
praksu i naviku ponašanja koja me lišava nečega i 
stavlja me, bez obzira kakve mogu biti dužnosti ili 
prividi, unutar stvarnih granica prave mjere i bit- 
ne skromnosti? Nastojim li, koliko mogu, učiniti 
dragocjenima stvari koje su mi dopuštene, preko 
dobrobiti poslušnosti? Je li moja poslušnost zaista 
i intelektualna? 

Ljubim li zaista svoga bližnjega? Znam li o 
čemu se trebam ispitivati da uočim ljubim li bli- 
žnjega? Znam li opraštati uvijek, odmah, bez ne- 
svjesnih ili podsvjesnih oživljavanja potisnute gor- 
čine? Ponašam li se tako da nikad sunce ne zađe 
nad mojom srdžbom? Jesam li kadar moderirati 
i usavršavati, barem postupno, svoj temperament 
kako bi drugi uza me bili dobro i ne bi patili u 
kontaktu sa mnom? Znam li vjerovati u tuđe do- 
bro iako me to košta beskrajno mnogo strpljenja 
i dugog čekanja? Znam li se potpuno uzdržati od 
zlobnog suda i, osim kada treba ispuniti dužnosti, 
od svakog i bilo kakvog razvezivanja jezika u svezi 
svoga bližnjega? Znam li biti blag, uslužan i veli- 

kodušan trudeći se pomaknuti do beskonačnosti 
granice svega toga? Znam li sebi natovariti žrtve i 
odricanja kako bi drugima, bez obzira o kome se 
radi, bilo dobro? Znam li činiti dobro drugima, pa 
i onda kada to meni šteti? Znam li živjeti bez tuđe 
zahvalnosti, barem kada ova žrtva služi boljitku 
drugih? 

Brinem li se pomoću mudre metode duhovnog 
života osigurati dnevni napredak? Nastojim li teži- 
ti uvijek traganju za onim što je savršenije? Brinem 
li se oko toga da u svakom trenutku držim dušu 
ujedinjenu s Bogom? 

Koliko i kako molim, posebno misaonu moli- 
tvu? Kako se pripremam za nju i kako je provo- 
dim? Ako ima nedostataka, u kojoj mjeri oni ovise 
o mojoj manjkavoj volji? 

Koliko je ispravna moja nakana u svakom poje- 
dinom činu? Suobličujem li se uvijek s Božanskom 
voljom i samo s njom? Jesam li odlučan u sprječa- 
vanju bilo kakvog mijenjanja čiste nakane i znam li 
djelovati energično u odvraćanju od sebe pohvalne 
pozornosti ljudi? 

Koliko je prikladna moja metoda da sačuva, 
kontrolira i uveća u meni savršenstvo svim redo- 
vitim sredstvima kojima se koristi? Jesam li drago- 
voljno čvrst u metodi u ovoj točci, budući da samo 
jedna stroga metoda, s naše strane, istinski pomaže, 
prije napretka, potrebnu ustrajnost? 

Koji je moj doprinos, pa makar i neizravan, 
apostolatu, budući da ne mogu istinski ljubiti Boga 
ako se ne angažiram unutar svoga staleža, koliko 
je potrebno, oko spasenja svoje braće koja su sa 
mnom otkupljena istom Krvlju Isusa Krista? 

Sažeti oblici 





VI. SAŽETI OBLICI 


“Oh koliko se zna, kada se hoće vidjeti!... Teškoća nije 
u gledanju, nego u tome da se zna upraviti pogled u 
dobrom smjeru. Oh, kad bih znao, kad bih htio vidje- 
ti!.. Moj Bože, daj mi da to znam i to hoću!" 


1. MOLITVE ZA SVAKI ISPIT SAVJESTI 


Imajući u vidu da, zbog stanja duhovne suhoće ili 
jednostavno umora, osoba ne uspijeva uvijek dobro, 
oslonjena na spontano nadahnuće, obavljati sve čine 
koji spadaju na ispit savjesti, dajemo ovdje gotove 
molitve za svaki pojedini dio koje mogu poslužiti u 
takvim slučajevima ili pak mogu biti korisne za uvo- 
đenje onima koji se na početku ne snalaze najbolje u 
prakticiranju ove duhovne vježbe.“ Molitve su pri- 





5 FE PoLLIEN, nav. dj., 11, 11, 484 (str. 426). 

% Sam sveti Ignacije je savjetovao Mariji de la Flor da na kolje- 
nima moli jednu takvu molitvu koju je on sastavio: “Bože moj, 
Oče moj, Stvoritelju moj. Zahvalu i hvalu Ti dajem za tolika 
dobročinstva koja si mi učinio i za koja se nadam da ćeš mi 
učiniti. Preklinjem Te, po zaslugama Tvoje muke, da mi daš 
milost da dobro ispitam svoju savjest" (IGNAZIO DI LOYoLA, 
Esercizi spirituali. Ricerca sulle fonti. Con testo originale a fronte, 
San Paolo, Cinisello Balsamo (Milano), 1995, str. 123, b. 2). 

mjenjive za bilo koji oblik ispita savjesti budući da 
su, ako izuzmemo predmet ispitivanja, sastavni di- 
jelovi isti. Iznimka je samo pojedinačni ispit savjesti 
kojemu se pridodaje ujutro još predispit u kojem se 
treba sjetiti predmeta, predvidjeti prilike i preporučiti 
se Božjoj pomoći kako bi ih se dobro iskoristilo. 

Formulacije molitava svatko može po volji mi- 
jenjati i sebi prilagoditi pazeći da se zadrži ono što 
je bitno prije samog ispita (čin Božje prisutnosti, 
zahvala na primljenim darovima i molba za dobro 
obavljanje ispita) i nakon njega (pokajanje i odluka). 
Kako bi predložene molitve mogle ispuniti svoju svr- 
hu, potrebno se sabrati i zaustaviti nad njima tako 
da se prihvati njihov sadržaj i učini ga svojim. Zbog 
toga su kao podsjetnik iza svake molitve u zagradama 
navedene stanke. 

Za samo ispitivanje, zavisno već o kojem se ispitu 
savjesti radi, može poslužiti neki od prije navedenih 
uzoraka koji se također mogu oblikovati prema vla- 
stitim potrebama i okolnostima. 


Molitva prije ispita savjesti 





Moj Bože i sve moje, vjerujem da si sada i ovdje 
sa mnom i da me promatraš pogledom punim lju- 
bavi i milosrđa. (Stanka) 

Zahvaljujem Ti na svim primljenim darovima 
naravi i milostima što si mi ih udijelio u vremenu 
od posljednjeg ispita savjesti (pokušati ih se sjetiti 

pojedinačno), a posebno na ljubavi kojom si se pri- 
tom vodio. (Stanka) 

Molim Te da upoznam svoje grijehe i slabosti i 
da ih svim srcem zamrzim. Amen (Szanka) 











Molitva nakon ispita savjesti 





Isuse moj, daj mi da probudim u sebi istinsko 
kajanje sjećajući se Tvoje ljubavi, koju si mi poka- 
zao osobito u svojoj gorkoj muci. (Szanka) 

Daj da stvorim čvrste i razborite odluke, da 
njima, oslonjen na Ivoju milost, ustrajno nastojim 
obnoviti svoj život i tako Tebi budem na veselje. 


Amen. (Stanka) 











Ži JEDNOSTAVNI ISPIT SAVJESTI"? 


Zašto je potreban jednostavni ispit savjesti? 

S razvojem duhovnog života sve izraženija je po- 
treba za pojednostavnjivanjem molitve, a tako i ispi- 
ta savjesti. Uz to, nekim dušama po naravi odgovara 
više jednostavnost nego složenost, a nekim drugima 





7 Ovaj ispit savjesti je detaljno objasnio kartuzijanac F. PoLLI- 
EN u svom klasičnom djelu La vita interiore semplificata (nav. 
dj.,11,8,467-470 /str.413-415/). A. Royo MARIN opravdano 
drži da “unutar temeljnih smjernica svetog Ignacija — s koji- 
ma se može vrlo dobro uskladiti - nitko nije uspio predložiti 
jednu tako jednostavnu i učinkovitu metodu" kao autor ovog 
djela (nav. dj., III, 2, 4, 612 /str. 757/). 

je potrebna jer su skloni sitničavosti pa onda previ- 
še zakompliciraju i same ispite savjesti koji se onda 
izrode u smetnju. Svakome je u konačnici dobrodošlo 
pomagalo da se ne izgubi u pojedinostima, već vrati 
i razvija bitno. 

U čemu se sastoji jednostavni ispit savjesti? 

U uvidu u vladajuće usmjerenje (motivaciju) vla- 
stite duše na temelju kojeg je moguće spriječiti ra- 
sipanje snaga, obnoviti ili očuvati prvenstvo koje se 
dalo Bogu iz ljubavi te promicati jedinstvo života. 

Kako se obavlja? 

Kako bi se utvrdilo stanje svoje duše, postavlja 
se samo jedno pitanje: gdje se nalazi moje srce? Na 
temelju njega se odmah, intuitivno, dobiva temelj- 
ni odgovor je li duša usredotočena na samu sebe, na 
izvanjske stvari ili na Boga. Imamo tako glavni stav 
naše nutrine koji je poput opruge koja pokreće cije- 
li mehanizam. Jednom kada smo nad njim preuzeli 
kontrolu, srce se usmjeruje k Bogu. Istodobno se i 
sva drugotna odstupanja drže pod nadzorom. Najbo- 
lje ga je činiti često preko dana i tako ga pretvoriti u 
dobru naviku. 

U kakvom je odnosu s drugim pobožnim vježba- 
ma? 

Ako ga se dobro obavlja, on je poput zdravog oka, 
o kojem govori Krist (Lk 11, 34-36), zahvaljujući 
kojem cijelo tijelo izlazi iz tame i prebiva u svjetlu. 
To mu omogućuje da, jedini među svim pobožnim 

vježbama, rukovodi i uređuje cijeli duhovni život jer 
sagledava odstupanja, prijeđeni put i ono što još sli- 
jedi. Ujedno vraća i oživljava konačnu i zajedničku 
svrhu, ljubav prema Bogu, svakog pojedinog duhov- 
nog čina, objedinjujući tako sve djelovanje osobe i 
sprječavajući moguća zastranjena. Konkretno se to 
provodi tako što se ovaj ispit stavlja na početak svake 
duhovne radnje (od molitve do primanja sakramena- 
ta) kao njen uvod i priprava. 

Zašto ova ključna uloga pripada baš ispitu savje- 
sti? 

Dva su glavna razloga." Prvi, ispit savjesti je jedi- 
na duhovna vježba koja je po svojoj naravi nespojiva 
sa samodopadnošću i traženjem vlastitog zadovolj- 
stva. Drugi je razlog taj što on vodi računa o svim 
dionicama puta kojim ide duša skupa s pogibeljima i 
potrebnim sredstvima te je bez njega nemoguće doći 
do krajnjeg cilja. 

Što je ostalo isto kao kod drugih ispita savjesti? 

Stavljanje u Božju prisutnost, koje dolazi na po- 
četku, ne radi se zasebno jer se događa već preko sa- 
mog centriranja srca na Boga". Završetak ostaje isti 
jer nakon uvida u dušu slijedi pokajanje kojim po- 
pravljamo zlo iz ljubavi prema Bogu i od/uka preko 
koje promičemo dobro podlažući se volji Božjoj. Da- 





7% FE PoLLIEN, nav. dj., II, 7, 462 (str. 408-409). 
? Isro, II, 12, 492 (str. 431-432). 

kle, sve skupa imamo tri čina koji su tako usko pove- 
zani htjenjem da se ljubi Boga da skupa tvore jedan 
jedini pokret duše. 

Kako se može prilagoditi prethodnim ispitima 
savjesti? 

Kod općeg ispita savjesti uvid u dušu, preko gore 
navedenog pitanja, odmah nam daje glavni stav duše 
preko dana, a zatim prelazi na drugotne stavove koji 
su se u njoj kratkotrajno pojavili. 

Pojedinačni ispit je u biti već obavljen kada se 
utvrdio glavni nutarnji stav, i na temelju toga po- 
mogao rad milosti, pa se onda poklapa s općim. Kod 
predispita prvo se na početku srce upravlja prema 
Bogu, a onda dolazi prisjećanje predmeta i predviđa- 
nje okolnosti. 

Što se tiče prigodnih ispita savjesti, jednostavni is- 
pit savjesti može se dobro uklopiti na kraju kao svo- 
jevrsna sinteza i zaključak. 

ZAKLJUČAK 


Ispit savjesti po sebi ostavlja dojam skromnosti 
i neznatnosti ali to ne znači da je on sporedan ili 
zanemariv, baš naprotiv po mnogima je to najbit- 
nija duhovna vježba. Poput kompasa omogućava da 
se ne skrene s pravoga puta jer uvijek iznova pre- 
poznaje volju Božju sada i ovdje. Svatko tako može 
konkretno prijanjati i surađivati s vječnim Božjim 
promislom koji je neponovljiv i motiviran ljubavlju. 
Pri tom treba imati u vidu da je ispit savjesti dio cje- 
line molitvenog života iz koje se ne smije izdvajati 
ako želimo da bude učinkovit te da njegova puna 
vrijednost dođe do izražaja. 

Kao i kod grijeha naših praroditelja, pad se ni- 
kad ne događa bez doprinosa Zloga, stoga otkrivajući 
istinu o sebi, spoznajemo sve više i njegove napada- 
je na dušu. Nasuprot tomu, kada izgubimo iz vida 
postojanje Sotone, uosobljenog zla, tada je oslabljen 
ili uvelike izbrisan i pojam grijeha, čak dotle da ne 
samo da se moralni sud relativizira, već se upušta i u 
inverzije po kojima opačina postaje krjepost i obrat- 
no. Razotkrivanje zla ne treba nas plašiti, nego nam 

biti poticaj na veću zahvalnost i pouzdanje, budući 
da nam zorno pokazuje koliko nam je milost potreb- 
na i koliko Gospodin svojima sve okreće na dobro. 
Zato suočivanje s vlastitim grijesima i slabostima i 
jest dobra prilika za dopustiti Bogu u Njegovoj sve- 
mogućnosti da nas vodi stalno u nove pobjede.* Sa 
svoje strane bitno je doprinositi prihvaćajući borbu 
velikodušno i postojano s uvjerenjem da se jedino 
preko nje napreduje. 

Nakana ispita savjesti, u bilo kojem obliku, ako i 
jest svojevrsno prosuđivanje, nije donošenje konač- 
nog suda jer je on Bogu pridržan, kako o drugima, 
tako i o nama samima. Stoga, dok se upoznajemo, ne 
smijemo ni mi sebe osuđivati, nego se trebamo uvi- 
jek, posebno kada smo suočeni sa svojom bijedom i 
slabostima, držati Njegova milosrđa. “Jao i hvale vri- 
jednom ljudskom životu ako ga budeš ispitivao bez 
milosrđa svoga! Ali kako ti ne istražuješ naše krivnje 
strogo, pouzdano se nadam da ćemo naći neko mje- 
sto kraj tebe. A tko god ti nabraja svoje prave zasluge, 


"81 Ognaženi 


što ti drugo nabraja osim tvojih darova? 
Njegovom ljubavlju, koja nas ljubi takve kakvi jesmo, 


ljubimo i mi sebe u Njemu jer ljubav ima posljednju 
riječ, a ispit savjesti, radi svoje samozatajnosti i mož- 





% Da bi se steklo umijeće kako bi se svime okoristili za dobro, 
vrlo je korisno djelo koje je prema nauku sv. Franje Saleškog 
priredio G. TissoT (nav. dj.). 

"AURELIJE AUGUSTIN, Zspovijesti IX, 13, 34. 

da baš zbog toga, može nam pomoći da ona bude 
djelatna. Najbolji način i najbrži put prepoznavanja 
grijeha i borbe protiv njega je htjeti ljubiti Boga i to 
uvijek iznova i stalno sve više jer tako dolazi sve na 
svoje mjesto i razvija se ispravni senzibilitet. Svrha is- 
pita savjesti je konkretizirati ono što treba činiti kako 
bi ljubav prema Bogu sve više postajala živa stvarnost 
koja ispunja i usrećuje.“ 

Bez obzira na brzinu i veličinu promjena koje ka- 
rakteriziraju život suvremenog čovjeka bitne datosti 
njegove naravi i poziva ostaju uvijek iste. Ispit savje- 
sti, kao jedno od sredstava razvoja i usavršavanja istih, 
također u bitnom ostaje uvijek aktualan. Prilagodbe 
su potrebne u oblicima i načinu poglavito vodeći ra- 
čuna o dominantnoj sekularizaciji i potrebama laika. 

Osnova i korijen grijeha je oholost, dok je poni- 
znost uvijek potrebni temelj i pokretač ljubavi. Kako 
bi se naučili ući u njenu logiku funkcioniranja, cije- 
niti je i željeti je, donosimo na kraju molitvu koju je 
sastavio kardinal Rafael Merry del Val (sa svega 38 
godina postao je državni tajnik Pija X) i molio je sva- 
kodnevno nakon svete Mise. 





% Između ostalog to se očituje i na afektivnom planu gdje, 
kako dobro ukazuje ANTOINE DELCHARD, oslobađa od 
kompleksa krivnje usp.: “(Examen de conscience.) Conclu- 
sion spirituelle", u: Dicžionnaire de Spiritualitć, nav. dj., coll. 
1835. 

Litanije poniznosti 


O Isuse! blaga i ponizna srca! 


Od želje da budem poštivan, 

Od želje da budem voljen, 

Od želje da budem slavljen, 

Od želje da budem čašćen, 

Od želje da budem hvaljen, 

Od želje da budem ispred drugih, 
Od želje da budem pitan za savjet, 
Od želje da budem priznat, 


Od straba da budem ponižen, 

Od straha da budem prezren, 

Od straha da trpim odbijanje, 
Od straha da budem oklevetan, 
Od straha da budem zaboravljen, 
Od straha da budem ismijan, 

Od straha da budem pogrđen, 


Od straha da budem osumnjičen, 


Da drugi budu više ljubljeni nego ja, 


Us/iši me 


Os/obodi me, Isuse. 
Os/obodi me, Isuse. 
Os/obodi me, Isuse. 
Os/obodi me, Isuse. 
Os/obodi me, Isuse. 
Os/obodi me, Isuse. 
Os/obodi me, Isuse. 
Os/obodi me, Isuse. 


Os/obodi me, Isuse. 
Os/obodi me, Isuse. 
Os/obodi me, Isuse. 
Os/obodi me, Isuse. 
Os/obodi me, Isuse. 
Os/obodi me, Isuse. 
Os/obodi me, Isuse. 
Os/obodi me, Isuse. 


Isuse, daj mi milost da to želim. 


Da drugi budu više čašćeni nego ja, 


Isuse, daj mi milost da to želim. 

Da drugi mognu biti izabrani, a mene da se stavi na stranu, 

Isuse, daj mi milost da to želim. 
Da drugi budu hvaljeni, a ja zaboravljen, 

lsuse, daj mi milost da to želim. 
Da drugi od mene u svemu dobiju prednost, 

Isuse, daj mi milost da to želim. 
Da drugi budu utješeni aja sam da s tobom patim 

lsuse, daj mi milost da to želim. 
Da drugi budu svetiji od mene, a da i ja postanem svet 
toliko koliko mogu, 

Isuse, daj mi milost da to želim. 


Poznavanje i ljubav moje ništavnosti Udjeli mi, Isuse. 
Trajno sjećanje na moje grijehe Udjeli mi, Isuse. 
Uvjerenje o mojoj bijedi Udjeli mi, Isuse. 
Odvratnost prema svakoj taštini Udjeli mi, Isuse. 
Čistu nakanu služenja Bogu Udjeli mi, Isuse. 
Savršeno podvrgavanje volji Božjoj Udjeli mi, Isuse. 
Pravi duh skrušenosti Udjeli mi, Isuse. 
Bezrezervnu poslušnost poglavarima Udjeli mi, Isuse. 
Svetu mržnju na svaku zavist i ljubomoru  Udjeli mi, Isuse. 
Spremnost opraštanja uvreda Udjeli mi, Isuse. 
Razboritost za šutjeti o tuđim stvarima  Udjeli mi, Isuse. 
Mir i ljubav sa svima Udjeli mi, Isuse. 


Žarku želju za prezirom i poniženjima i da budem tretiran 
kao ti te milost da to znam sveto prihvatiti 
Udjeli mi, Isuse. 

Isuse blaga i ponizna Srca, 
Učini srce moje po Srcu svome! 
Marija, Kraljice, Majko, učiteljice poniznih 
Moli za mene. 
Svi pravednici, posvećeni posebno duhom poniznosti 
Molite za mene. 


Pomolimo se 


Bože veliki i milosrdni, koji se opireš obolima a daješ 
milost poniznima: udijeli mi krepost prave poniznosti, 
čiji je primjer tvoj Jedinorođenac pokazao vjernicima u 
svojoj osobi; kako se ne bi nikad dogodilo da izazovem 
tvoju ljutnju obolim samouzvisivanjem, nego kako bih, 
poniznim podlaganjem mogao primiti darove tvoje 
milosti. Po Kristu Gospodinu našem. Amen. 

